c: text/html

text:
«Desgalaryň birnäçe ýyllaryň dowamynda halka hyzmat etmegi üçin gurluşyk işleriniň ýokary hilini üpjün etmeklige aýratyn üns bermek zerur. Gurluşygyň buýrujylary bolup çykyş edýän edaralaryň we kärhanalaryň hökmany suratda degişli halkara sertifikaty bolmalydyr. - Türkmenistanyň Ministrler Kabinetiniň giňişleýin mejlisleriniň birinde Prezident Gurbanguly Berdimuhamedowyň aýdan bu sözleri Türkmenistanyň Gurluşyk we binagärlik ministrliginiň Seýsmiki ýagdaýa durnukly gurluşyk YBI-nyň alyp barýan işinde gollanma bolup hyzmat edýär.
Döwlet baştutanynyň bu tabşyrygy bilen baglylykda, Seýsmiki ýagdaýa durnukly gurluşyk YBI-nyň işgärler topary öz öňlerinde maksat goýdy – institutda Hil dolandyryş ulgamyny (HDU) işläp düzmek we ornaşdyrmak we “Taslamalaryň, jaýlaryň we desgalaryň barlagy. Gurluşyk materiallarynyň seljermeleri we synaglary” boýunça ISO 9001:2015 halkara sertifikaty almak.
Seýsmiki ýagdaýa durnukly gurluşyk YBI-nyň hil dolandyryş ulgamynyň seljermesi boýunça resminamalar toplumy Şweýsariýanyň akkreditasiýalaşma edarasynyň tehniki komiteti («SGS» kompaniýasy) tarapyndan tassyklanyldy. Institutyň işgärlerinden (14 adam) ybarat işçi topary tarapyndan hil dolandyryş ulgamyny işläp düzmek we ornaşdyrmak üçin hem-de halkara derejesinde sertifikatlaşdyrmak üçin ähli zerur bolan resminamalar ýygnaldy. Biziň eden tagallalarymyzyň we işlerimiziň netijesinde ISO 9001:2015 standartyň talaplaryna laýyk gelýän СН17/0675 belgili halkara sertifikaty alyndy.
Halkara sertifikaty ISO 9001:2015 – bu Institutda ornaşdyrylýan täzelikleriň Türkmenistanda seýsmiki ýagdaýa durnukly gurluşygyň durnukly ösüşde bolmagyna we ösüşiň ýokary depginlerini mese-mälim görkezmäge mümkinçilik berýänliginiň subutnamasydyr. Galyberse-de, bu biziň Institutymyzda hil dolandyryş ulgamynyň ýokary halkara derejesinde ykrar edilmeginiň subutnamasydyr.
Şweýsariýanyň «SGS» kompaniýasy 1878-nji ýylda esaslandyryldy, ştab-kwartirasy (esasy nokady) Ženewa şäherinde ýerleşýär. Kompaniýanyň şu güne çenli dünýäniň 135 sany ýurtlarynda 85 müňden gowrak işgärleri, 1800-den köp ofisleri bar. 1995-nji ýyldan bäri «SGS» kompaniýanyň Aşgabat şäherinde öz ofisi bar.
ISO 9001:2015 standartyň esasynda ýatan baş ýörelge - bu edaranyň ýolbaşçysynyň taslamada hil dolandyryş ulgamyny döretmek boýunça taglymatydyr. Hut, şu taglymatyň ýerine ýetirilmegini üpjün etmek bilen, Seýsmiki ýagdaýa durnukly gurluşyk YBI-nyň ýolbaşçysy Institutda HDU-ny durmuşa geçirmäge we ornaşdyrmaga işjeň gatnaşýar. Seýsmiki ýagdaýa durnukly gurluşygyň hiliniň kämilleşdirilmegine gönükdirilen innowasion tehnologiýalaryň ornaşdyrylmagyna üns bermek bilen, biziň Institutymyzda “Hil boýunça syýasaty”
işlenip düzüldi we tassyklanyldy hem-de Institutyň saýtynda (seysmostroy.gov.tm) görkezilen ”biziň maksadymyz–çäginde seýsmiki ýagdaýa durnukly gurluşyk pudagynda tanymal öňde baryjy bolmak” kesgitlenildi.
Hil dolandyryş ulgamynyň mundan beýläk işlemegi we onuň prosesleriniň dolandyrylmagy üçin iş toparynyň düzümine HDU-ny ornaşdyrmak boýunça Institutyň ähli barlaghanalaryndan hünärmenler goşuldy. Olaryň hemmesiniň köp ýyllyk iş tejribesi bar, şeýle hem olar ISO 9001:2015 standartyň talaplary boýunça trening formatyndaky maslahat görnüşinde okuw geçdiler. Bularyň hemmesi geçirilen barlaghana synaglarynyň diňe bir gowy hilliligini gowulandyrmaga ýardam etmän, eýsem işleri ýerine ýetirmegiň möhletlerini azaltmaga, Türkmenistanyň çäginde hereket edýän Gurluşyk kadalarynyň we düzgünleriniň berjaý edilişine gözegçiligi ýokarlandyrmaga mümkinçilik berer.
Biziň Institutymyzyň döreýiş taryhynyň çuň kökleri bar, ýöne Institutyň häzirki dikeldilen wagtynyň başlangyjyny 2009-njy ýylyň 12-nji iýuny hasaplamak bolar, sebäbi hut, şol gün çuňňur hormatlanýan Prezidentimiz Gurbanguly Berdimuhamedow tarapyndan Seýsmiki ýagdaýa durnukly gurluşyk ylmy-barlag institutyny (SÝDGYBI) döretmek baradaky Karara gol çekildi. Häzirki wagtda bu seýsmiki ýagdaýa durnukly gurluşyk, gurluşyk materiallary we inženerlik seýsmologiýasy boýunça düýpli we amaly barlaglary amala aşyrýan ýöriteleşdirilen ylmy-barlag edaradyr. Altmyş ýyldan gowrak iş tejribesi, ýokary hünär derejeli işgärleri we düýpli ylmy-barlag binýady bolan Seýsmiki ýagdaýa durnukly gurluşyk YBI-nyň işgärler topary hakyky tehniki konstruktorçylyk çözgütleri durmuşa geçirýär we ylmy taýdan esaslandyrylan hödürnamalary bermek üçin gurluşyk materiallaryny synag etmek babatda iň täze tehnologiýalary ulanýar. Seýsmiki ýagdaýa durnukly gurluşyk YBI-nyň döwrebap öndürijilik kuwwatlylyklary, onuň gurluşy, işgärleriň ýokary hünär derejeliligi bellenen möhletlerde barlaghana synaglaryny, şeýle hem gurluşyk materiallarynyň berlen nusgalarynyň Türkmenistanyň gurluşyk kadalarynyň we düzgünleriniň talaplaryna laýyklygynyň ýokary hilli seljermesini geçirmäge mümkinçilik berýärler.
Institutyň işgärleri öz öňlerinde köp ähmiýetli we talap edilýän wezipeleri goýýarlar – ýagny, Türkmenistanyň çägindäki ýaşalýan we ýaşalmaýan binalaryň we desgalaryň ulanyşynda ilatyň howpsuzlygyny üpjün etmek. Bu hem gurluşyk materiallarynyň hiline gözegçilik etmek, hem binalaryň we desgalaryň tehnologiki ýagdaýyna baha bermek, şeýle hem seýsmiki täsiri azaltmak üçin netijenamalary we hödürnamalary işläp taýýarlamak, bulara laýyklykda biziň ýurdumyzyň çäginde gurluşyk işleri alnyp barylýar. Ondan başga-da, Institut Türkmenistanyň sebitleýin, seýsmiki we howa şertleriniň aýratynlyklaryny nazara alyp, gurluşyk pudagynda ylmy-barlag işleri geçirmek, gurluşygyň kadalaşdyryjy binýadyny kämilleşdirmek bilen meşgullanýar. Gurluşygyň hilini gowulandyrmak boýunça döwletiň talaplaryny durmuşa geçirmek bilen, Institut şeýle-de ýerli müşderilere bolşy ýaly, Türkmenistanyň çäginde işleýän daşary ýurtly gurluşyk firmalaryna edilýän hyzmatlaryň hem hilini gowulandyrmak bilen meşgullanýar.
Institutda alnyp barylýan işleri amala aşyrmak üçin ýedi sany ylmy-barlag barlaghanalar bar. Institutyň iki sany barlaghanasy – bular «Beton we demirbeton» we «Gidroizolýasiýa we posa garşy gorag» barlaghanalary «Türkmenstandartlary» Baş döwlet gullugy tarapyndan akkreditleşdirilen, üç sany – «Asfalt materiallary», «Topraklaryň barlagynyň inžener-geologiýa usullary», «Gurluşyk materiallarynyň häsiýetleriniň barlagy» barlaghanalary bolsa, barlaghana synaglaryny geçirmeklige hukuk almak üçin attestatlaşdyrylan, bu bolsa olaryň alyp barýan işleriniň ýokary hilliligini tassyklaýar.
Institutyň ýolbaşçysy HDU-nyň durnukly bolmagy üçin goşmaça binalary almak üçin her ýyl işleri meýilleşdirýär, mysal üçin, işgärler halkara maslahatlara, seminarlara, simpoziumlara gatnaşýarlar, şeýle hem Seýsmiki ýagdaýa durnukly gurluşyk YBI-nyň Ýygyndylaryny yzygiderli neşir edýärler. Bu seýsmiki ýagdaýa durnukly gurluşyk çygrynda Türkmenistanyň bazarynda we halkara bazarynda bäsdeşlik edip bilmäge ukyply edara bolmak üçin zerurdyr.
Netijede Seýsmiki ýagdaýa durnukly gurluşyk YBI-nda işlenip taýýarlanylan, ornaşdyrylan we üstünlikli işleýän Hil dolandyryş ulgamy, ISO 9001:2015 halkara standartlaryna laýyk gelmek bilen, biziň Institutymyzyň alyp barýan işiniň netijeliligini hemişe ýokarlandyrmagyň degerli guraly boldy. Halkara sertifikatlaşma Seýsmiki ýagdaýa durnukly gurluşyk YBI-na müşderi-buýrujylar bilen işini gowulandyrmaga we biziň Institutymyzyň ylmy-tehniki hyzmatlarynyň hilini ýokarlandyrmaga şübhesiz mümkinçilik berer.
Guwanç Аnnaýew - Seýsmiki ýagdaýa durnukly gurluşyk
YBI-nyň direktorynyň orunbasary
«Neýtralnyý Turkmenistan» gazeti,
2017-nji ýylyň 2-nji dekabry
©Seýsmiki Taýdan Durnukly Gurluşygyň Ylmy-Barlag Instituty

robotstxt: allowed

filter: keep


text:
Medeniýet, Sungat we Sport
Horwatiýanyň paýtagty Zagrebde Ýunus Emre instituty tarapyndan geçirilýän 7-nji türk filmleri hepdeligi “Aýla” filmi bilen açyldy
Konserdiň biletleri www.biletix.jom salgysyndan satuwa çykaryldy
Ispaniýanyň La Liga çempionatynyň 2017-2018-nji möwsüminiň çempiony Barselona möwsümiň soňky hepdesinde Real Sosýedad komandasyny 1-0 hasabynda ýeňdi
Yrakda noýabr aýynda Pars aýlağynda Günbatar Aziýa Futbol Federasiýasynyň çempionaty geçiriler
Galatasaraý futbol komandasy Sport Toto super liganyň soňky duşuşygynda Göztepe komandasyny 1-0 hasabynda ýeňip, Türkiýäniň 2017-2018 futbol sezonynyň çempiony boldy
Gurbansoltan eje adyndaky etrabyň agyr atletika sport mekdebi pälwanlary taýýarlaýan merkez hasaplanýar
Wahide Nur Gök 73 kilogram agyrlykda bäsleşdi
“Altyn asyryň” garşydaşy bije çekişlikden soň kesgitlener
Fransiýanyň Lion şäherinde geçirilen UEFA Ýewropa ligasynyň final duşuşygynda Atletiko Madrid komandasy Marseli 3-0 hasabynda ýeňdi
Türkiýe UEFA-nyň Halklar Ligasyndaky ikinji bäsleşiginde bolsa 10-njy sentýabrda ýekşenbe güni Şwesiýa bilen bäsleşer
Erdogan resmi sapar bilen giden Britaniýanyň paýtagty Londonda duşuşyklar geçirdi
III Etnosport medeniýet festiwaly 5-nji we soňky gününde ýörite çäreler geçirildi
Kappadokiýa syýahatçylaryň ünsüni özüne çekýär
Adanada gan donorlygyna we gan kesellerine ünsi çekmek maksady bilen 3-nji gezek geçirilýän Halkara Gan kino-film festiwaly öz işini tamamlady


text:
24 Şubat 2017 Cuma
Türkmenistanyň Prezidenti Karara Gol Çekdi
Türkmenistanyň Konstitusiýasynyň 92-nji maddasyna hem-de “Türkmenistanyň Ministrler Kabineti hakyndaky” Türkmenistanyň Kanunynyň 5-nji we 6-njy maddalaryna laýyklykda, Türkmenistanyň Prezidenti Karara gol çekdi. Resminama laýyklykda, Türkmenistanyň Ministrler Kabinetiniň düzümi tassyklanyldy.
***
Türkmenistanyň Prezidentiniň Karary bilen, Ministrler Kabinetiniň Başlygynyň orunbasary Sapardurdy Toýlyýew Türkmenistanyň Keselleriň ýaýramagyna garşy göreşýän adatdan daşary toparyň başlygy wezipesine bellenildi.
***
Türkmenistanyň Prezidentiniň Karary bilen, Ministrler Kabinetiniň Başlygynyň orunbasary Rejep Bazarow Araly halas etmegiň halkara gaznasynyň Müdiriýetiniň Türkmenistandan agzasy edip bellenildi.
***
Türkmenistanyň Prezidentiniň Karary bilen, Gülşat Sahyýewna Mämmedowa başga işe geçmegi sebäpli, Türkmenistanyň Ministrler Kabinetiniň Başlygynyň orunbasarynyň wezipesini ýerine ýetirmekden boşadyldy.
***
Türkmenistanyň Prezidentiniň Karary bilen, Ministrler Kabinetiniň Başlygynyň orunbasary Bäşimmyrat Hojamämmedow Garaşsyz Döwletleriň Arkalaşygyna agza ýurtlaryň Ykdysady geňeşine Türkmenistandan wekil hökmünde bellenildi.
***
Türkmenistanyň Prezidentiniň Karary bilen, Ministrler Kabinetiniň Başlygynyň orunbasary, daşary işler ministri Raşid Öwezgeldiýewiç Meredow Türkmenistanyň Hazar deňziniň meseleleri boýunça pudagara toparynyň başlygy wezipesine bellenildi.
Kaydol: Kayıt Yorumları (Atom)


text:
24 Mart 2015 Salı
Prezidentimiz Wideoşekilli Iş Maslahatyny Geçirdi
Türkmenistanyň Prezidenti Gurbanguly Berdimuhamedow wideoşekilli iş maslahatyny geçirdi. Oňa welaýatlaryň we Aşgabat şäheriniň häkimleri hem-de käbir ministrlikleriň ýolbaşçylary gatnaşdylar. Maslahatyň barşynda ýurdumyzyň sebitlerini we paýtagtymyzy durmuş-ykdysady taýdan ösdürmek, öňde durýan möhüm wezipeleri üstünlikli ýerine ýetirmek bilen baglanyşykly meselelere we döwlet durmuşyna degişli ileri tutulýan wezipelere garaldy.
Döwlet Baştutanymyz iş maslahatyny açyp, göni aragatnaşyga Ahal welaýatynyň häkimi M.Nurmämmedowy çagyrdy. Häkim häzirki döwürde welaýatda alnyp barylýan işleriň ýagdaýy, Oba milli maksatnamasyny üstünlikli durmuşa geçirmegiň çäklerinde ýerine ýetirilýän işler, ekerançylyk meýdanlarynda agrotehniki çäreleriň berjaý edilişi barada hasabat berdi. Häkim şeýle hem aprel aýynda geçiriljek “Suw damjasy --altyn dänesi” baýramyny, Bütindünýä saglyk gününi we Türkmen bedewiniň baýramyny dabaraly belläp geçmek boýunça görülýän taýýarlyk işleri barada hasabat berdi.
Hormatly Prezidentimiz welaýatyň ekerançylyk meýdanlarynda alnyp barylýan işleriň ýagdaýyna ünsi çekip, pagtaçylar üçin jogapkärli döwrüň başlanýandygyny, gowaça ekişini bellenen möhletlerde geçirmek üçin ähli zerur çäreleriň görülmelidigini nygtady. Şunuň bilen baglylykda, milli Liderimiz ak ekinlere ideg etmek boýunça agrotehniki çäreleri talabalaýyk guramagy tabşyrdy. Döwlet Baştutanymyz Oba milli maksatnamasynyň çäklerinde bina edilýän ähli desgalaryň häzirki döwrüň talaplaryna laýyk derejede gurulmalydygyny, olarda ýokary hil derejesiniň üpjün edilmelidigini belledi.
Hormatly Prezidentimiz bellenilip geçiljek baýramçylyklar barada durup geçip, welaýatda bu şanly seneleriň ýokary guramaçylyk derejesini üpjün etmek barada häkime anyk görkezmeleri berdi. Hormatly Prezidentimiz ýollaryň ugrundaky bag nahallaryna ideg edilişini berk gözegçilikde saklamagy tabşyrdy. Umuman, baýramçylyklar mynasybetli dabaralaryň ählisi ýokary derejede geçirilmelidir diýip, döwlet Baştutanymyz aýtdy.
Balkan welaýatynyň häkimi B.Hojamämmedow şu günler welaýatda alnyp barylýan işler barada hasabat berip, ak ekinlere ideg etmek, maldarçylygy ösdürmek boýunça görülýän çäreler barada habar berdi. Şeýle hem häkim gurluşygy alnyp barylýan iri desgalardaky işleriň ýagdaýy, welaýatyň ekerançylyk meýdanlarynda alnyp barylýan agrotehniki çäreler, bag ekmek boýunça geçirilýän çäreler barada aýtdy. Şeýle hem ol ýurdumyzda giňden bellenilýän baýramçylyk çärelerine taýýarlyk işleri hakynda habar berdi.
Döwlet Baştutanymyz welaýatyň çäklerinde gurluşygy alnyp barylýan desgalaryň, aýratyn-da, möhüm ähmiýetli binalaryň gurluşygynyň berk gözegçilikde saklanylmalydygyny tabşyryp, Oba milli maksatnamasyny üstünlikli ýerine ýetirmek, ilatyň durmuş derejesini has-da ýokarlandyrmak, welaýatyň ykdysadyýetini kuwwatlandyrmak barada anyk görkezmeleri berdi.
Hormatly Prezidentimiz öňümizdäki geçiriljek baýramçylyklara ünsi çekip, welaýatda ýerleşýän sport toplumlarynyň we desgalaryň ýagdaýyny gözden geçirmegi tabşyrdy. Şeýle hem milli Liderimiz bag nahallaryna ideg edilişini berk gözegçilikde saklamagy tabşyrdy. Döwlet Baştutanymyz baýramçylyk çäreleriniň ählisiniň ýokary guramaçylyk derejesinde we türkmen toýlarynyň ruhunda guralmalydygyny aýratyn nygtady.
Soňra iş maslahaty Daşoguz welaýatynyň häkimi E.Orazgeldiýewiň hasabaty bilen dowam etdi. Häkim welaýatda alnyp barylýan işleriň ýagdaýy, Oba milli maksatnamasynda kesgitlenen wezipeler boýunça döwlet Baştutanymyzyň ozal beren tabşyryklarynyň ýerine ýetirilişi, sebitiň çäklerinde gurluşygy alnyp barylýan desgalardaky işleriň barşyna gözegçiligi ýokarlandyrmak babatda durmuşa geçirilýän çäreler barada hasabat berdi. Hasabatyň çäklerinde ekerançylar üçin örän jogapkärli döwür bolan gowaça ekişine taýýarlyk görlüşi barada habar berildi.
Şeýle hem häkim aprel aýynda bellenilip geçiljek “Suw damjasy—altyn dänesi” baýramyny, Bütindünýä saglyk gününi we Türkmen bedewiniň baýramyny dabaraly ýagdaýda belläp geçmek boýunça görülýän taýýarlyk işleri barada hasabat berdi.
Hasabatyň çäklerinde häkim Görogly etrabynda guruljak seýilgähiň taslamasyny, ýerleşjek ýeriniň çyzgysyny hödürledi.
Hormatly Prezidentimiz hasabaty diňläp, welaýatyň oba hojalyk pudagynda alnyp barylýan işleriň döwrüň talabyna laýyk derejede guralmagyny, pagtaçylary we beýleki kärendeçileri zerur serişdeler bilen üpjün edip, ekiş möwsümini agrotehniki kadalara laýyklykda geçirmek üçin ähli çäreleri görmegi tabşyrdy. Milli Liderimiz şeýle hem dürli maksatly binalaryň öz wagtynda gurlup gutarylmagynyň we olaryň ýokary hil derejesine eýe bolmagynyň zerurdygyny aýratyn belledi we bu babatda häkime birnäçe görkezmeleri berdi.
Milli Liderimiz Oba milli maksatnamasynda bellenilen desgalaryň gurluşygynyň hemişe üns merkezinde bolmalydygyny nygtady. Şunuň bilen baglylykda, Görogly etrabynda guruljak seýilgähiň taslamasyna anyk teklipleri we düzedişleri girizip, makullady hem-de seýilgähi gurmak boýunça bäsleşigiň geçirilmeginiň möhümdigini aýtdy.
Hormatly Prezidentimiz golaýlaşyp gelýän baýramçylyklara taýýarlyk görmek meselesine ünsi çekip, Türkmen bedewiniň baýramyna bagyşlanan çäreleriň geçiriljek atçylyk-sport toplumyny, stadionlary bu şanly senelere doly taýýarlamak babatda anyk tabşyklary berdi. Bag nahallaryna ideg edilişini hem berk gözegçilikde saklamak babatda görkezmeler berdi.
Lebap welaýatynyň häkimi M.Joraýew öz gezeginde welaýatda alnyp barylýan işleriň ýagdaýy, obasenagat toplumynda we maldarçylyk hojalyklarynda häkim gök we beýleki oba hojalyk ekinlerini ekmäge, gowaça ekişine guramaçylykly girişmäge görülýän taýýarlyk barada aýtdy. Mundan başga-da, halkymyzyň durmuşynda möhüm orun eýeleýän baýramçylyklary dabaralandyrmak boýunça işlenip taýýarlanylan medeni maksatnama hakynda hasabat berildi.
Milli Liderimiz Oba milli maksatnamasynda öňde goýlan wezipeleriň üstünlikli durmuşa geçirilmeginiň welaýatyň hemmetaraplaýyn ösüşi bilen bir hatarda, sebitiň ilatynyň durmuş derejesiniň has-da ýokarlandyrylmagyny şertlendirilýändigini belledi. Şunuň bilen baglylykda, hormatly Prezidentimiz welaýatda gurulýan desgalaryň, aýratyn-da, möhüm ähmiýetli binalaryň gurluşygynyň berk gözegçilikde saklanmalydygyny tabşyrdy. Milli Liderimiz barha golaýlaşyp gelýän gowaça ekişine hem talabalaýyk taýýarlyk görmegiň wajypdygyny nygtady.
Hormatly Prezidentimz aprel aýynda belleniljek baýramçylyklar barada durup geçip, olar bilen baglanyşykly toý dabaralarynyň ählisiniň ýokary guramaçylyk derejesinde geçirilmegini üpjün etmek barada häkime degişli görkezmeleri berdi.
Soňra Mary welaýatynyň häkimi B.Annagurbanow sebitiň çäklerinde alnyp barylýan işleriň ýagdaýy, gurluşygy dowam edýän desgalardaky işleriň depginini güýçlendirmek babatda amala aşyrylýän çäreler hakynda hasabat berdi. Mundan başga-da, häkim ýazky ekiş möwsümine guramaçylykly girişmek babatda görülýän taýýarlyk işleri barada aýtdy.
Hasabatyň çäklerinde ýakynlaşyp gelýän baýramçylyklara we şanly senelere taýýarlyk görmek boýunça alnyp barylýan işler barada habar berildi.
Hormatly Prezidentimiz Oba milli maksatnamasynyň durmuşa geçirilişine, welaýatyň ekerançylyk meýdanlarynda we maldarçylyk hojalyklarynda alnyp barylýan işlere ünsi çekmek bilen, bu işleriň hemişe gözegçilikde saklanmalydygyny tabşyrdy. Döwlet Baştutanymyz meýilleşdirilen çäreleriň ýokary derejede geçirilmeginiň oba hojalyk we maldarçylyk önümleriniň bolçulygynyň baş şertidigini nygtady. Milli Liderimiz daýhanlaryň durmuşynda möhüm möwsüm bolan ýaz-meýdan işlerini guramaçylykly geçirmek boýunça ähli zerur çäreleri görmek babatda häkime birnäçe tabşyryklary berdi.
Hormatly Prezidentimiz halkymyzyň durmuşynda möhüm orun eýeleýän baýramçylyklar barada durup geçip, olar bilen baglanyşykly dabaralaryň ählisiniň ýokary guramaçylyk derejesinde geçirilmelidigini nygtady we bu babbatda häkime anyk görkezmeleri berdi.
Soňra hormatly Prezidentimiz Aşgabat şäheriniň häkimi R.Nurmämmedowy göni aragatnaşyga çagyrdy. Häkim häzirki döwürde paýtagtymyzy durmuş-ykdysady taýdan ösdürmek, şäheri abadanlaşdyrmak boýunça ýaýbaňlandyrylan giň möçberli çäreler we döwlet Baştutanymyzyň ozal beren tabşyryklarynyň ýerine ýetirilişi barada hasabat berdi.
Häkim paýtagtymyzyň etraplaryny ýakyn ýyllarda ösdürmegiň meýilnamalary barada durup geçip, häzirki wagtda Aşgabat şäherinde alnyp barylýan abadanlaşdyryş işleri, hususan-da, täze binalaryň gurluşygy we öňden bar bolan desgalaryň durkuny täzelemek boýunça görülýän çäreler barada habar berdi.
Hormatly Prezidentimiz ak mermere beslenýän Aşgabadyň ähli babatda dünýäniň iň ösen şäherleriniň hatarynda ornuny pugtalandyrmagy ugrunda alnyp barylýan işleriň netijeli häsiýete eýe bolmalydygyny nygtap, paýtagtymyzy sazlaşykly ösdürmek boýunça göz öňünde tutulan çäreleriň üstünlikli ýerine ýetirilmegine örän jogapkärçilikli çemeleşilmelidigini aýratyn belledi. Döwlet Baştutanymyz ýurdumyzyň baş şäherinň ähli etraplaryny sazlaşykly ösdürmek, durmuş ulgamyny kämilleşdirmek, jemagat hojalygynyň işiniň netijeliligini ýokarlandyrmak boýunça Aşgabat şäheriniň häkimine birnäçe anyk görkezmeleri berdi.
Şeýle hem hormatly Prezidentimiz golaýlaşyp gelýän baýramçylyk dabaralaryny ýokary guramaçylyk derejesinde geçirmek boýunça anyk tabşyryklary berdi.
Soňra wideoşekilli iş maslahatynda Belent Serkerdebaşymyz Türkmenistanyň içeri işler ministri I.Mulikowyň hasabatyny diňledi. Ministr ýolbaşçylyk edýän düzüminde baýramçylyklara taýýarlyk görmek, tertip-düzgüni üpjün etmek boýunça alnyp barylýan işler barada hasabat berdi. Ministr paýtagtymyzdaky “Köpetdag” stadionynda abatlaýyş işleriniň geçirilýändigini habar berdi. Şeýle hem ol ministrligiň düzüminde täze “Köpetdag” futbol toparynyň döredilip, ony geljekki ýaryşlara gatnaşdyrmak bilen baglanyşykly taýýarlyk işleriniň alnyp barylýandygyny hasabatynda aýtdy.
Hormatly Prezidentimiz hasabaty diňläp, ýurdumyzda tertip-düzgüni, asudalygy üpjün etmekde harby we hukuk goraýjy edaralaryň jogapkärli işiniň möhüm ornuny belledi we bu babatda anyk tabşyryklary berdi. Döwlet Baştutanymyz öňümizdäki baýramçylyklara göwnejaý taýýarlyk görmek we olary guramaçylykly belläp geçmek babatda hem anyk görkezmeleri berdi.
Milli Liderimiz “Köpetdag” stadionynyň meseleleri barada durup geçip, onda ýerine ýetirilýän timarlaýyş we abatlaýyş işleriniň ýokary hilli
hem-de öz möhletinde ýerine ýetirilmelidigini nygtady. Şeýle hem bu ýerde futbol toparynyň oýunçylarynyň yzygiderli türgenleşikleri alyp barmaklary, umuman stadionda şahsy düzümleriň köpçülikleýin bedenterbiýe we sportuň dürli görnüşleri bilen yzygiderli meşgullanyp bilmekleri üçin ähli zerur şertleriň döredilmelidigini belledi.
Şeýle hem hormatly Prezidentimiz täze döredilen futbol toparyna ýurdumyzyň harby we hukuk goraýjy edaralarynyň sport toparlaryndan oýunçylary seçip almak, olaryň ýokary netije gazanmaklary ugrunda ähli tagallalary etmek boýunça ministre birnäçe tabşyryklary berdi. Şeýle hem milli Liderimiz geljekde harby we hukuk goraýjy edaralaryň binýadynda futbol boýunça ýetginjekler toparlarynyň döredilmegi bilen baglanyşykly meseleleri içgin öwrenmegi tabşyrdy. Döwlet Baştutanymyz durky täzelenen “Köpetdag” stadionynda “Köpetdag” futbol toparynyň ýaryşlary geçirmegi, zerur türgenleşikleri guramagy ugrunda degişli çäreleri üpjün etmek barada birnäçe tabşyryklary berdi.
Milli Liderimiz ýurdumyzyň sebitlerini we paýtagtymyzy ösdürmek babatda öňdebaryjy tejribeleriň, kämil tehnologiýalaryň netijeli ulanylmalydygyny, şonuň bilen bir hatarda, ýurdumyzyň şäherlerinde we etraplarynda halkymyz üçin ýokary derejedäki amatlyklaryň yzygiderli üpjün edilmelidigini belledi.
Hormatly Prezidentimiz Gurbanguly Berdimuhamedow göni aragatnaşyk arkaly geçirilen wideoşekilli iş maslahatyny jemläp, oňa gatnaşanlara ýurdumyzyň abadançylygyna, halkymyzyň bagtyýarlygyna gönükdirilen giň möçberli işlerde uly üstünlikler arzuw etdi.
Kaydol: Kayıt Yorumları (Atom)


text:
Türkmenistanyň Zenanlar birleşiginiň Merkezi Geňeşiniň, Türkmenistanyň Kärdeşler arkalaşyklarynyň Milli Merkeziniň Türkmenistanyň Gyzyl Ýarymaý Milli Jemgyýeti we Türkmenistanyň Syýahatçylyk baradaky döwlet komiteti bilen birlikde «Türkmenistan — Beýik Ýüpek ýolunyň ýüregi» ýyly mynasybetli, Halkara zenanlar gününe bagyşlap gurnan taryhy ýadygärliklere syýahaty diýseň täsirli geçdi. Dürli kärdäki zenanlar topary bu täsirli syýahatyny Köne Nusaýdan başlady. Beýik Ýüpek ýoly geçen, ÝUNESKO-nyň Bütindünýä mirasynyň sanawyna girizilen bu gadymy gala üstünden ýyllar, asyrlar geçse-de, asyl nusgasyny ýitirmän, saklanyp galypdyr. Onuň beýik we galyň diwarlary ünsüňi çekýär. Gazuw-agtaryş işleriniň netijesinde bu ýerden şa gyzy Rodogunanyň heýkeliniň we başga-da köp sanly zenan bezegleriniň, keramiki gap-gaçlaryň tapylandygy baradaky gyzykly gürrüňler zenanlarda uly gyzyklanma döretdi.
Syýahatçy zenanlar Ahal welaýatynyň Gökdepe etrabyndaky Paryzdepe ýadygärliginiň täsinliklerine hem syn etdiler. Arheologlaryň maglumatlaryna görä, bu ýerde biziň eramyzdan öň V asyrda şäher döräpdir. Paryzdepe Parfiýa şalygy döwründe, soňra bolsa, Seljuk imperiýasy döwründe ösen şäherleriň biri bolupdyr. Arheologiýa tapyndylary bu ýerde ekerançylyk medeniýetiniň yzygiderli dowam edip gelendigini tassyklaýar. Ilkinji käriziň hem Paryzdepede gurlandygy barada taryhy maglumatlarda ýatlanylýar. Nusaýdan günbatara we demirgazyga gidýän söwda kerwenleriniň hem Paryzdepäniň üstünden geçendigi baradaky maglumatlar bu ýerde ösen söwda we ykdysady gatnaşyklaryň bolandygyna şaýatlyk edýär.
Zenanlaryň gadymy taryhy ýadygärliklere we täsin tebigatly ýerlere syýahaty Baharly etrabyndaky Köw Ata ýerasty kölüne zyýarat etmek bilen tamamlandy. Olar «Türkmenistan — Beýik Ýüpek ýolunyň ýüregi» ýylynda uly ähmiýete eýe bolan şeýle täsirli syýahatlary gurnap, şöhratly taryhymyz bilen içgin tanyşmaga, öwrenmäge we nesilden-nesle geçirmäge döredilen giň mümkinçilikler üçin mähriban Arkadagymyza çäksiz alkyş aýtdylar.
© TÜRKMENISTANYŇ ZENANLAR BIRLEŞIGINIŇ MERKEZI GEŇEŞI zenan.gov.tm 2012-2018 Email: zenan@mail.com


text:
Üns ber! Biziň saýtymyzyň esasy maksady Siziň saglyk babatdaky gözýetimiňizi giňeltmekdir. Şonuň üçin-de, saýtyň sahypalarynda berilýän maglumatlaryň esasynda öz-özüňi bejermek maslahat berilmeýär. Öz-özüňi bejermeklik düýpli kynçylyklara uçradyp, janyňyza howp salmagy ähtimal. Lukmanlar saýtyň üsti bilen size bejeriş berip bilenoklar. Lukmanlaryň jogaplary, makalalar, jemgyýetçiligiň teswirleri diňe maslahat hökmünde kabul edilmeli.
BOÝUŇ ÖSMEGINI NÄHILI TOGTATMALY?
Hormatly okyjy!
Boýuň ösmegi nesil yzarlaýjylyk häsiýete hem eýe bolup, elbetde boýuňyz ene-ataňyzyň boýlarynyň görkezijilerine görä ösüp biler.
Adamynyň boýy beýnidäki gipofiz mäziniň öňki böleginiň işläp çykarýan somatotrop gormonynyň täsiri bilen ösýändir. Nesil yzarlaýjylyk sebäpler bolmanda, bu gormon beýniniň şikeslenmelerinde, gipofiziň täze döremelerinde aşa köp işläp çykarlyp biler.
Ýörgünli bolan pikirlere görä, boýuň ösmegini togtatmak üçin berhiz tutmak, kalsiý mineralynyň kabul edilşini çäklendirmek dogry hasaplanýar. Ýöne bu beýle däldir.
Boýuň ösmegini togtatmak maksady bilen testosteron gormonyny belleme çäresi hem geçirilýär. Ondan başga-da, sport bilen meşgullanyp, myşsalary türgenleşdirme hem maslahat berilýär. Şeýle edilende, biz gormonyň täsirini bedeniň "ýasylaýyn ösmegine" tarap öwürýäris we boý uzyn bolup görünmeýär.
Boýuň aşa ösmeginiň sebäbini anyklamak üçin endokrinolog lukmanyna ýüz tutmak zerurdyr. Ol siziň gormonal durkuňyzy öwrenip, boýuň ösmeginiň sebäplerini anyklamaga we degişli çäreleri kesgitlemäge kömek edip biler.
Hormat bilen, saýtyň lukmany.
- 318 gezek okalan


text:
Üns ber! Biziň saýtymyzyň esasy maksady Siziň saglyk babatdaky gözýetimiňizi giňeltmekdir. Şonuň üçin-de, saýtyň sahypalarynda berilýän maglumatlaryň esasynda öz-özüňi bejermek maslahat berilmeýär. Öz-özüňi bejermeklik düýpli kynçylyklara uçradyp, janyňyza howp salmagy ähtimal. Lukmanlar saýtyň üsti bilen size bejeriş berip bilenoklar. Lukmanlaryň jogaplary, makalalar, jemgyýetçiligiň teswirleri diňe maslahat hökmünde kabul edilmeli.
Amerikan alymlary onkologiýa keselli näsaglara düşünmäge, ony goldamaga, onuň bilen dogry, ýakyn aragatnaşygy saklamaga kömek etjek ylmyň täze ugruny – onkopsihologiýany döretdiler.
Amerikan lukmançylyk iş kadalaryna laýyklykda, lukman näsaga bu howply kesel barada habar bermek üçin 1 sagatdan 2 sagada çenli wagty sarp etmäge hukuklydyr. Dogrudan hem, rak keseliniň özüňde bardygyny bilmek gorkuly, howsalaly ýagdaýy döredýär. Şeýle pursatda näsaga ony kabul etmäge, köşeşmäge, düşünmäge, lukman bilen hemme bejergi usullary hem-de bar bolan mümkinçilikleri seljermäge wagt gerek.
Ençeme wagtdan bäri men Internetde, esasan hem "V-kontakte" sosial ulgamynda, "Syndicate", "Top-People-of-Turkmenistan" we "Exclusive Turkmenistan" atly toparlarda türkmen ýaşlarynyň paýlaşýan suratlaryny görüp aňk-taňk bolýaryn. Meselem, gelin-gyzlar saçlaryny sary reňke boýap, dodaklaryny plastik hirurglaryň ýa-da makiýažyň kömegi bilen çişirip, ulaldyp, gözlerini çenden aşa gara sürmä boýap, uýat ýerlerini görkezýän köýnekleri geýip düşen suratlaryny Internetde paýlaşýarlar. Oglanlar bolsa, öz maşynlarynyň markasyny, gymmat köwüşlerini we sagatlaryny, nirelerde we nähili lezzet alýandyklaryny paýlaşýarlar. Bu suratlary görüp, "Adamlar näme üçin öz hususy durmuşlaryny Internet köpçüligine çykarýarlarka?!" diýenimi duýman galýaryn. Ýa-da bolmasa ýaşlarymyzyň özlerini tapawutly alyp baryşlary oňki gymmatlyklaryň çagşandygyny aňladyarmyka?! Eýsem özlerini haryt kimin alyp baryp, seksual pozalarda durup surata düşýän gelin-gyzlarymyz, öz maddy baýlyklaryny (maşyn, egin-eşik we ş. m.) güjeňläp surata düşýän ýigitlerimiz bu birtüýsli hereketlerinden bihabarmyka?!
Ruhy saglyk – bu diňe bir ruhy keselleriň bolmazlygyny aňlatman, eýsem adamyň öz mümkinçiliklerini görkezmäne, stres ýagdaýlary ýeňip geçmäge, öndürijilikli zähmet çekmäge we öz ýaşaýan jemgyýetiniň durmuşyna öz goşandyny goşmaga mümkinçilik berýän ruhy we sosial abadançylyk ýagdaýydyr.
Adam öz maşgalasynyň we çagalarynyň aladasyny edip, olary durmuşa gönükdirmäge, durmuşdan lezzet alyp ýaşamaga we garrylyk döwründe döräp biljek ruhy bozulmalaryň öňüni almaga mümkinçiligi gazanmak üçin ruhy saglyga bütin ömrüniň dowamynda üns bermelidir. Ruhy saglyk hem, edil beden saglygyny goramak üçin geçirilýän çärelere meňzeş aladalary talap edýändir.
10-njy sentýabr – özüňe kast etmä garşy göreşmegiň Halkara günidir.
Adam durmuşy şeýle köptaraply we dürli öwüşginli bolup, ol dürli ýagdaýlaryň täsiri bilen üýtgäp durýar. Biz okaýarys, işleýäris, belli bir işleri meýilleşdirýäris, halaýarys, dotlaşýarys, söhbetdeş bolýarys, ýalňyşýarys... Adamyň durmuşy edil gije-gündiz ýaly, ýagty, şatlykly, üstünlige beslenen günler bilen, "garaňky", arassa howa kimin gerek bolan umydyň, arzuwlaryň bizi wagtlaýyn taşlap giden pursatlaryndan "dokalan" bolýar. Durmuşymyzda ýüze çykan şol pursatda alaçsyzlyga, gaýgy-hasrata, umytsyzlyga ten bermän, "gamgynlylyk kölünden" çykmak üçin adam gaýratlylyga, ýardamlylyga, ýakyn adamlaryň kömegine juda mätäç bolýar.
Ömür adama bir gezek berilýär. Ony göwnejaý, hemme meýilleriňi amala aşyryp, uly abraý we kanagatlanma bilen ýaşap geçme her bir ynsana berlen uly peşgeş, şonuň bilen birlikde uly synag bolup durýar. Şol synagy biziň hemmämiz geçip bilýärismi?...
Hiç haçan gaýtalanyp bilme mümkinçiliksiz, öz-özüňe kast etme synanşyklary (suisid) köplenç adamyň lapykeç ýagdaýynda bolup geçýär.
SANLAR WE DELILLER
► Erkekler bilen deňeşdirlende, suisid synanşyklary aýallaryň arasynda üç esse ýygy duş gelýän bolsa-da, erkek adamlar tarapyndan özlerini öldürme dört esse köp syn edilýändir.
Her bir adamyň özüne mahsus bolan üýtgeşik içki dünýäsi bar. Alymlar birnäçe psihiki alamatlara görä adamlary toparlara-temperamentlere bölýärler. Gippokrat ilkinji bolup temperamentleriň esasy höküminde adamyň fiziki we psihiki aýratynlyklaryny öňe sürdi. Ol adamlaryň özüni alyp barşyndaky aýratynlyklary, olaryň bedeninde haýsy hem bolsa bir suwuklygyň köp mukdarda bolmaklygy bilen häsiýetlendirdi:
Holerik – şeýle adamlaryň gyzgyn ganly, emosional häsiýetli bolmagy, bedenlerinde "sary ödüň" agdyklyk etmegi bilen;
Her bir adam bitewi jemgyýetiň aýrylmaz bir bölegidir. Ynsanlar şol jemgyýetde bir-birleri bilen hemişe sazlaşykly gatnaşykda bolmalydyr. Şeýle gatnaşyklar bolsa esasan dil, sözleýiş, umuman – gürrüňdeşlik arkaly amala aşyrylýar. Siziň her bir aýdýan sözüňiz, gepläniňizde edýän hereketleriňiz, bütin durkuňyz diňleýjä öz täsirini ýetirýär. Biz geplänimizde, haýsydyr bir psihologik täsir barada pikirlenmeýäris, emma adamlaryň arasynda aýdýan her bir sözümiz olara özboluşly täsir edýär. Bary-ýogy iki adamyň arasynda bolup geçýän söhbetdeşligiň hem psihologiýasy bolýandyr. Bu bir özboluşly kanun ýalydyr. Biz bolsa öz gezegimizde bu kanunlary berjaý etmelidiris.
Adamynyň günde ençeme kynçylyklary ýeňip geçýän, daşdan köp müňlerçe gelýän habarlary kabul edip seljermeli bolýan, okgunlylygy, tizligi, ýygjamlylygy talap edýän döwrümizde ruhy gamgynlylyk ýagdaýy (depressiýa ýa-da depressiw bozulmalar) has ýygy duş gelýändir.
Ruhy gamgynlylyk (depressiýa) – ruhy keseller toplumy bolup, keýpiň pesligi, durmuşa bolan höwesiň ýitmegi, öz-özüňe kast etme (suisidal) pikirleriň döremegi bilen häsiýetlendirilýär.
Depressiýanyň ýüze çykyş sebäpleri belli däldir. Psihiatrlaryň bellemegine görä, depressiýanyň döremegi adamynyň nerw ulgamynyň ýagdaýyna, onuň gylyk-häsiýetleriniň aýratynlygyna, daş-töweregine we dürli ýaşaýyş kynçylyklaryna garaýşy we ýeňip geçişine bagly bolup durýandyr.
Çagalykda, esasan hem çaganyň 3 ýaşyna çenli döwründe onuň ruhy taýdan ösüşiniň binýady tutulyp, gylyk-häsiýetler toplumynyň emele gelmegi we kebşirlenmegi bolup geçýändir.
Autizm keseliniň alamatlary hem çaganyň 3 ýaşyna çenli döwründe ýüze çykýandyr.
Çaga autizmi – beýniniň ösüşiniň bozulmalary netijesinde döräp, hemmetaraplaýyn sosial aragatnaşyklaryň, esasan hem gürrüňleşme ukybynyň ýetmezçiligi, gyzyklanmalaryň çäkliligi we şol bir hereketleri gaýtalap durma endiginiň döreýänligi bilen häsiýetlendirilýär.
Barlaglaryň görkezişi ýaly, autizmiň alamatlary her 1000 çaganyň 6-da duş gelip bilýär. Gyzjagazlara garanyňda, oglanjyklarda bu ýagdaý 4 esse ýygy duş gelýändir.
Autizm keseliniň sebäpleri beýniniň nerw öýjükleriniň geçirijilik ukybyna täsir edýän genler bilen baglanyşdyrylýar. Ýöne keseliň gelip çykmagynyň sebäpleri çylşyrymly bolup, onuň ýüze çykmagynda haýsy ýagdaýyň has täsir edýänligini bilip bolmaýar: gen toplumynyň özara arabaglanşygymy ýa-da belli bir faktorlar sebäpli geniň häsiýetleriniň üýtgemegimi (gen mutasiýalary).
Biziň döwrümizde nerw dartgynlygy her üç adamyň birinde duş gelýär. Şäheriň hysyrdyly durmuşy, ýollardaky dartgynlylyk, jemgyýetçilik ulagyndaky adamlaryň hyryn-dykynlygy, iş ýerimizdäki kynçylyklar, dem alýan howamyzyň hapalanmagy – bularyň bary güýçli nerw dartgynlygynyň döremegine sebäp bolýar. Bu dartgynlykdan özbaşdak dynmak aňsat däldir. Ýöne bu ýagdaýa biperwaý garamakda bolýan däldir. Sebäbi tiz wagtda bu ýagdaý siziň daş keşbiňize, soňra bolsa saglygyňyza zeper ýetirmegi ahmal.
Использование и распространение материалов рекомендуется, однако, воспроизводство и публикации копий материалов не могут быть использованы в коммерческих целях. Дальнейшее использование разрешается в соответствии с условиями лицензии Creative Commons.
Use and dissemination of the materials is encouraged; however, reproduction and cross-posting of copies may not be used for commercial purposes. Further usage is permitted under the terms of the Creative Commons License.
Materiallary ulanmak we ýaýratmak maslahat berilýär. Emma materiallaryň göçürme nusgalaryny gazanç maksady bilen gaýtadan işläp çap etmek gadagandyr. Bu materaillary mundan beýläk Creative Commons lisenziýasynyň şertlerine laýyklykda ulanmak rugsat edilýär.


text:
Ukrainanyň parlamenti NATO bilen hyzmatdaşlygy goldady we Günbataryň harby bileleşigine goşulmagyň ýurduň Orsýetiň “agressiýasyna” garşy durmakda ileri tutýan maksady bolup durýandygyny aýtdy.
8-nji iýunda 450 orunlyk ukrain parlamenti Werhownaýa Radanyň 276 agzasy ýurduň daşary syýasatyna degişli ençeme kanunyna goşmaça girizmegi goldady.
Ukrainanyň prezidenti Petro Poroşenkonyň gol goýmagyny talap edýän goşmaçalara görä, Ukrainanyň daşary syýasaty NATO bilen hyzmatdaşlygyň ösdürilmegine we “gurama agza bolmak üçin şertleri berjaý etmek” ugrundaky ädimlere gönükdiriler.
Goşmaçalara düşündiriş berýän dokumentlerde bu ädimiň “Orsýet Federasiýasynyň Ukraina garşy agressiýasyna we Ukrainanyň territoriýasynyň bölegini anneksiýa etmegine” jogap bolup durýandygy aýdylýar.
Orsýet 2014-nji ýylda Krym ýarymadasyny Ukrainadan bölüp öz düzümine goşdy we ýurduň gündogarynda 9900 adamyň ölümine getiren konfliktde hökümet güýçlerine garşy söweşen separatistlere goldaw berdi.


text:
Luntik
Imo
Salam .Imoda moýa istoriýa diýen ýere birýerden kilip,surat sbşeniýa bilup gelýär menä nirden nädip gelýänine düşinemok.Bilseňiz kömek edaýyň
Seýil edeliň bu jahana jahanda näler görner
Salam hormatly okyjylar .Men dünýäni syýahat etmek isleýän welin Türkmenisdandan daşary ýurda çykmak mümkinmikä?Eger men okuw bahanasy bn daşary ýurda gidip bilsem şol ýerdwn beýleki ýurtlara geçmek mümkinmikä?Men siziňem dünýäniň täsin ýerlerine syýahat etmek isleýändigiňize ynanýan .Eger bilýänbolsaňyz kömek edaýyň.


text:
Ýatlap geçsek, Türkiýäniň Sakarýa welaýatynyň Arifiýe etrabynyň Mollaköý atly ýerinde, 25-nji aprelde, agşam sagat 18.30 töwereginde 20 ýaşyndaky D.M. atly türkmenistanly bir gyz maşgalasyndaky oňşuksyzlyk sebäpli köprüden özüni aşak taşlap, janyna kast etmäge synanyşypdy.
Indi bolsa sosial mediada özüni taşlap giden söýgülisi yzyna dolanmasa, janyna kast etjegini aýdyp, boýnuna tanap geçirip düşen suratyny ýaýradan bir türkmen zähmet migrantynyň habary ýaýrady.
Aýdylşyna görä, söýgülsi ýanyna dolanmasa, özüni asjakdygyny sosial medianyň üsti bilen ýaýradýan Stambuldaky türkmenistanly zähmet migranty Lebap welaýatynyň Serdarabat etrabynyň ýaşaýjysy T.S (26). Ony taşlap gidendigi aýdylýan türkmen zenan bolsa Lebap welaýatynyň Farap etrabynyň ýaşaýjysy D.S. Adynyň efirde tutulmazlygyny isläp, wakany Azatlyk Radiosyna gürrüň beren migrant oglanyň bir hossarynyň aýtmagyna görä, olar Türkmenistanda hem köp wagtlap adagly ýaly halaşyp gezipdirler.
Onuň aýtmagyna görä, ýöne ol gyz Stambulda söýgülisi bilen bir salym ýaşaşandan soň, bir puldar türk raýatyna gabat gelýär we şonuň bilen gatnaşyk gurup, soňam türkmen oglany taşlap gidýär. Ol öz janyna kast etmek bilen haýbat atýan T.S. atly Lebap welaýatynyň Serdarabat etrabynyň ýaşaýjysy bolan Stambulda işleýän zähmet migrantynyň häzirlikçe hiç hili töwellany kabul etmeýändigini belläp, "Eger söýen gyzym yzyna dolanmasa özüni asaryn" diýip, ähli dogan-garyndaşlaryna we tanyş-bilişlerine boýny tanaply suratyny iberýändigini aýdýar.
Azatlyk Radiosy bilen gürrüňdeş bolan Stambulda ýaşaýan türkmenistanly aktiwist Rozybaý hem ýanynda wagtlaýynça ýaşan bir türkmen migrant zenanyň "ýagşylyga ýamanlyk" edip gidendigini aýdýar.
Ýeri gelende belläp geçsek, Türkiýäniň migrasiýa gullugyndan alnan maglumata görä, 2016-njy we 2017-nji ýyllarda kanuny ýagdaýda hasaba alynan türkmenistanly migrantlaryň sany 30 müň töwereginde. 2012-nji ýyldan bäri bolsa diňe 200 müňe golaý köne pasportly we wizasyz ýagdaýdaky türkmen migrantlary hasaba alnypdyr.
Sözümizi jemläp aýtsak, öz janyna kast etmek bilen haýbat atýan türkmen migrantynyň ýagdaýy barasynda degişli ýerlerden haýsam bolsa bir kommentariýa ýa-da jikme-jik maglumat almak Azatlyk Radiosyna başartmaýar.


text:
Germaniýanyň Mejlisiniň aşaky öýi Bundestag – Germaniýanyň federal mejlisiniň ýüzi durşy bilen ýapýan – nikaply eginbaşlary çäkli ýagdaýda gadagan edýän kanun taslamasyny kabul etdi.
Kanun taslamasy mejlisiň ýokarky öýünden iberilipdir. Taslamada döwlet işgärleriniň, sülçi we harbylaryň iş ýerinde burka geýmeginiň gadagan edilmegi maslahat berilýär.
Sagçy partiýalar burkany jemgyýetçilik ýerlerinde dolulygyna gadagan etmäge synanyşýar. Olar 2011-nji ýyldan bäri Fransiýada bolşy ýaly Germaniýada hem burkanyň gadagan edilmegini isleýärler.
Angela Merkel hem kanun bilen mümkin bolan ähli ýerde burkanyň gadagan edilmegi barasynda çagyryş beripdi.
Fewral aýynda bolsa, Bawariýa welaýatynyň döwlet edaralarynda, mekdep we uniwersitetlerde, şol sanda, ulag sürülýän mahaly burka geýilmegine gadaganlyk girizilmegi gün tertibine getirilipdi.
Şeýle teklibe garşy çykýanlar gaty az sanly musulmanyň ýaşaýan ýerlerinde şeýle kararyň o diýen täsirli bolmajagyny öňe sürýärler.
Federal hökümet ýüzi durşy bilen ýapyk eginbaşyň gadagan edilmeginiň ýurduň esasy kanunyna gabat gelmeýändigini aýan edip, bu ugurda ädim ätmändi.
Soňky ýarym ýylda aglaba köpçüligi Ýakyn Gündogardan bolan, azyndan 1 million musulman Germaniýa bosgunlyga ýüz tutupdyr.


text:
“Ahal” – “Hujand”: toparlaryň çykyş etjek köýnekçeleri belli boldy
12-nji fewralda “Sport toplumy” stadionynyň konferens zalynda AFK kubogynyň pleý-off tapgyrynyň birinji duşuşygynda güýç synanyşýan toparlaryň – “Ahal” bilen “Hujandyň” resmi wekilleriniň hem-de şu oýna dahylly resmi adamlaryň gatnaşmagynda oýnuň öňýanyndaky ýygnanyşyk geçirildi.
Şeýle-de, ýygnanyşygyň dowamynda ertirki oýunda toparlaryň meýdança çykjak köýnekçeleri mälim edildi. “Ahal” topary ýer eýesi hökmünde adaty ak, “Hujand” topary bolsa gök köýnekçede çykyş eder.
AFK kubogynyň pleý-off tapgyrynda “Ahal” bilen “Hujandyň” arasyndaky duşuşygyň 13-nji ýanwarda Balkanabat şäherinde geçirilýändigini ýatladýarys. Bu duşuşyk 15:00-da başlanar.
Hezret Hojagulyýew,
“tff.com.tm” saýtynyň Balkan welaýaty boýunça öz habarçysy.


text:
Futzal - "Aşgabat 2017" oýunlarynda
“Aşgabat 2017” oýunlarynda
Oýunlarda futzal boýunça ýaryş iki dissiplinada geçirildi (biri zenanlaryň arasynda, beýlekisi hem erkekleriň arasynda). Ýaryş 10 günüň dowamynda, ýagny 16-26-njy sentýabrda Köpugurly sport toplumynda geçirildi.
Ýaryş saýlap-seçiş toparlaýyn tapgyr bilen başlady. Soňra finala çenli utulan topar ýaryşdan çykaryldy. Erkekleriň arasynda ýaryşa gatnaşýan 17 sany milli ýygyndy 4 toparda bäsleşdi. Olaryň ikisi 5 milli ýygyndydan, biri 4 milli ýygyndydan we ýene biri 3 milli ýygyndydan ybarat boldy. Zenanlaryň arasynda ýaryşa gatnaşan 7 milli ýygyndy bolsa 2 topara bölündi: biri 4 milli ýygyndydan, beýlekisi hem 3 milli ýygyndydan ybarat boldy.
Ýeňijiler we baýrakly orunlara mynasyp bolanlar:
Erkeklerden düzülen milli ýygyndylaryň arasynda ilkinji dörtlük:
1. Eýran
2. Özbegistan
3. Ýaponiýa
4. Owganystan
Zenanlardan düzülen milli ýygyndylaryň arasynda ilkinji dörtlük:
1. Ýaponiýa
2. Taýland
3. Eýran
4. Hytaý


text:
Owgan howpsuzlyk güýçleri demirgazykdaky Gunduz welaýatynyň esasy etrabyny, talyban jeňçileri bilen bir hepde gazaply söweşden soň yzyna aldy diýip, ýerli resmiler aýtdylar.
Gunduzyň Ymam Saheb etraby jeňçilerden arassalandy diýip, polisiýanyň başlygy Abdul Hamid Hamidi 10-njy iýunda aýtdy.
Hamidi Gunduzda “Talybanyň” hatarynda daşary ýurtly söweşijileriň - pakistanlylaryň, çeçenleriň, täjikleriň we özbekleriň hem söweşýändigini gürrüň berdi.
Şeýle-de ol howpsuzlyk reýdleriniň dowam edýändigini sözüne goşdy. Ymam Sahebdäki ýerli ýaşaýjylar söweş mahalynda öz jaýlaryna düýpli zyýan ýetirlendigini aýdýarlar we hökümetiň özlerine täze jaý gurup bermegini talap edýärler. .


text:
Türkmenbaşy Bank
Türkmenbaşy Bank, Teke bazarynyň ýanyndaky bank. Aşgabatda Azatlyk we Köpetdag etraplarynda şahamçalary bar. Türkmenistanyň ilkinji prezidenti Beýik Saparmyrat Türkmenbaşynyň adyny göterýär. BANKYŇ TARYHY
TDTB “Türkmenbaşy” bankyň ösüşiniň we emele gelşiniň taryhy XX-nji asyryň 20-nji ýyllaryndan başlanýar. 1924-nji ýylda Türkmenistanda, Söwda-senagat bankynyň türkmen bölümi açylýar. 1928-nji ýylda senagaty we elektrohojalygy uzak möhletleýin karzlaşdyrmaklyk bir bankda jemlenildi. Senagatbankynyň we Elektrobankynyň gysga möhletli ammallary Gosbanka geçirildi. 1928-nji ýylyň 14-nji fewralyndan SNK SSSR-ň karary bilen Senagatbankynyň we Elektrobankynyň esasynda senagaty we elektrohojalygy uzak möhlete karzlaşdyrýan Bank – Senagat banky döredildi. 1958-1959-nji ýyllarda Obahojalykbankynyň we Sekombankynyň kontoralary ýapyldy, we olaryň işi Gosbanka we Senagat banka, täzeden at berilen, maýa goýumlaryny maliýeleşdirýän Bütinsoýuz banky - Gurluşykbanka geçirildi.
Gurluşyk bankynyň edarasy (1982-nji ý.) ş. Aşhabat, Žitnikow köç.,22. 1991-nji ýylda, Sowet Soýuzynyň dagamagy Türkmenbaşy bankynyň taryhynyň üýtgemegine täsir etdi. Öňden hereket edip gelýän “Türkmensenagatgurluşykbank” - Aksioner inwestision täjirçilik banky “Inwestbank” diýip atlandyryldy. Inwestbank, ilkinjileriň hatarynda, milli we daşary ýurt walýutada amallary geçirmek üçin ygtyýarnamany aldy we inwestision institut hökmünde iş geçirmäge hukugy berýän Türkmenistanyň ykdysadyýet we maliýe Ministrliliginiň N 1 ygtyýarnamasyny aldy, bu bolsa gymmat bahaly kagyzlaryň bazarynda inwestisiýa instituty hökmünde raýatlar bilen işi amala aşyrmak üçin hukuk berdi.Bu derejede bank 1991-nji ýyldan 1999-nji ýyla çenli işledi.
1993-nji ýylda Türkmenistan öz milli walýutasyny – manady girizdi, garaşsyzlygyň hakyky kepili hökmünde, bu bankyň işjeňligine ep-esli üýtgeşikleri girizdi. Şu wagt, “10 ýyl abadançylyk” maksatnamasynda görkezilen, Beýik Saparmyrat Türkmenbaşynyň pikirlerini durmuşa geçirmek bilen baglanyşykly esasy meseläniň biri hem, bankyň işini netijeli ösdürmek üçin amatly guraýjy-ykdysady ýagdaýy döretmek bolup dur. Milli walýutanyň girizilen döwrinde bank tarapyndan ýurdyň hemme welaýatlarynda walýutany çalyşmak üçin punktlar açyldy.
1999-nji ýylyň ýanwar aýynda AIKB “Inwestbank”, ykdysadyýetiň hususy sektorynyň ýuridiki taraplaryna, şol sanda daşary ýurt maýasynyň gatnaşmagyndaky kärhanalara, şeýle-hem şahsy taraplara hyzmat etmek hukugy bilen, senagat we senagat infrastrukturasyny maliýeleşdirmäge gönükdirilen ýöriteleşdirilen döwlet täjirçilik banky diýip täzeden atlandyryldy. 2000-nji ýylyň aprel aýynda Aksioner inwestision täjirçilik banky “Inwestbank” – Türkmenistanyň Döwlet täjirçilik banky “Türkmenbaşy” adyna üýtgedildi.
TDTB "Türkmenbaşy" üýtgeşmeleriň netijesinde, diňe öňki müşderilerini galdyrmakdan başga-da, öz ornuny maliýe bazarynda pugtalandyrdy. Çörek-bulka kombinaty ş.Aşgabat Köp ýyllaryň dowamynda, işiň has maýyşgak usullaryny özleşdirip we işe girizip, bank hemişe esasy müşderlerini saklamaga ymtylýardy.
Türkmenistanyň döwlet täjirçilik banky “Türkmenbaşy”, Türkmenistanyň beýleki banklary bilen bir hatarda halkyň hal ýagdaýynyň gowulandyrylmagynda we ýurdyň ykdysady ösüşiniň pugtalanmagynda öz işjeň goşandyny goşýar. Öz derejesinde döwlet banky bolmak bilen we Türkmenistanyň ykdysadyýetini ösdürmekligiň meýilnamasyna salgylanmak bilen, Türkmenbaşybank öz işinde esasy ünsi senagat, ulag, aragatnaşyk we söwda pudaklaryny maliýeleşdirmeklige berýär.
Türkmenbaşybankynyň esasy karz syýasaty, milli önüm öndürijilerine we halkyň hal ýagdaýyny gowlandyrmaga gönükdirilendir. Galybersede ýurdyň ähli senagat sebitlerinde şahamçalar zynjyrynyň düýbüniň tutulmagy, Bankyň esasy strategiki wajyp ugury bolup durýar, bu hem muşderileriň isleglerini kanagatlandyrmaga gönükdirilendigini görkezýär. Bank, häzirki wagytda bank ulgamyna degişli ähli görnüşli islegleri kanagatlandyrjak derejede hyzmatlaryň toplumny hödürleýär.
Türkmenistanyň “Türkmenbaşy” döwlet täjirçilik banky Türkmenistan döwleti özüniň ösüşiniň täze tapgyryny amala aşyrmak bilen bir hatarda dünýä ykdysady ulgamyna integririlenmekligini dowam etdirýär. Bu ugurda edilen möhüm ädimleriň biri-de, Türkmenistanyň Hormatly Prezidenti Gurbanguly Berdimuhamedow tarapyndan bazar ykdysadyýetiniň milli modelini döretmek baradaky başlangyjydyr. Türkmenistanyň ykdysady ösüşiniň modeli - eýeçiligiň dürli görnüşleriniň ulanylmagy we deň derejede hukuk kadalaryna eýe bolmagy, telekeçiligiň dürli görnüşleriniň, hususan-da, kiçi we orta telekeçiligiň ykdysady erkinlikde gülläp ösmegi bilen bir hatarda hojalygy ýöretmegiň bazar ýörelgelerine geçmekligi üpjün etmekdir. Türkmenistanyň ykdysady ösüşinde bank ulgamynyň aýratyn orny bardyr. Türkmenistanyň ,,Türkmenbaşy" döwlet täjirçilik banky Türkmenistanyň iň bir ýöriteleşdirilen banklarynyň biridir. Bank müşderileriň talaplaryndan we bank hyzmatlarynyň dünýä standartlaryndan ugur almak bilen, döwrebap bank tehnologiýalaryny özleşdirýär we hyzmatyň görnüşleriniň gerimini giňeldip, olary has-da kämilleşdirýär. Müşderilere ýokary professional derejede hyzmat etmekligi, bank amallarynyň syryny saklamaklygy, goýumçylaryň maýalarynyň ygtybarly we bähbitli goýulmagynyň üpjünçiligini kepillendirýär. Bank işewür adamlary özara bähbitli hyzmatdaşlyga çagyrýar. Alyp barýan işiniň möçberine we eýeçiliginiň gömüşlerine garamazdan, bank ähli müşderiler bilen hyzmatdaşlyk etmäge taýýardyr.
- Türkmenistanyň “Türkmenbaşy” döwlet täjirçilik banky halk hojalygyň şu aşakdaky öňde baryjy pudaklaryna hyzmat edýär: Nebit we gaz toplumy
- Energetika toplumy
- Ulag we aragatnaşyk
- Gurluşyk we gurluşyk materiallary senagaty
- Himiýa senagaty
- Söwda
Içerki maliýe bazaryndaky iş tejribesi, oýlanyşykly strategiýa, ýokary hünär derejeli işgärleriň bolmagy, döwrebap tehnologik çözgütler, bank etikasynyň gyşarnyksyz berjaý edilmegi - banka öz müşderilerine ýokary hilli we netijeli hyzmat etmeklige mümkinçilik berýär. Bank dürli görnüşli hyzmatlaryň mümkin bolan köplügini teklip etmek bilen, müşderileriň anyk talaplaryny göz öňünde tutup we indiwidual çemeleşmä esaslanyp, olaryň toplumlaýyn meselelerini çözmekligi özüniň ileri tutulýan wezipeleriniň biri hasap edýär we hem korporatiw, hem hususy müşderiler üçin ygtybarly hyzmatdaş hökmünde çykyş edýär. Bank müşderilere maliýe ugrundan gowy baş alyp çykmakda, pul serişdelerini netijeli dolandyrmakda ýardam bermek bilen, edilýän hyzmatlaryň amatlylygyny üpjün edip, bank hyzmatlarynyň dürli görnüşlerini amala aşyrýar.


text:
Gurluşyk we binagärlik žurnaly pudaklaýyn ösüşiň konsepsiýalary barada
“Türkmenistanyň gurluşygy we binagärligi” žurnalynyň nobatdaky sany çapdan çykdy, bu neşir giň okyjylar köpçüligine ýurdumyzyň şähergurluşygy ulgamynda täze taslamalary we meýilleri beýan edýär, taslama düzmek, inžener-gurluşyk tehnologiýalary, desgalaryň seýsmiki howpsuzlygy, tebigat dizaýny işleri boýunça meseleleri şöhlelendirýär.
Žurnalyň her sanynda Türkmenistanyň binagärlik-gurluşyk toplumynyň üstünlikleri we ýeten sepgitleri, hormatly Prezidentimiz Gurbanguly Berdimuhamedow tarapyndan pudagyň öňünde goýlan iri möçberli wezipeleriň ýerine ýetirilişi barada gürrüň berilýär. Türkmen, iňlis we rus dillerinde çykýan neşir bu ulgamda halkara maglumatlary alyşmagyň ösdürilmegine, maýadarlaryň, buýrujylaryň, taslama düzüjileriň, gurluşykçylaryň serişdeleri we enjamlary öndürijileriň hem-de olary iberijileriň arasynda hyzmatdaşlygyň giňeldilmegine, öňdebaryjy tehniki çözgütleriň hem-de täze döredijilik teklipleriň, innowasiýa häsiýetli ylmy işläp taýýarlamalaryň önümçilige ornaşdyrylmagyna ýardam berýär.
Gurluşyk we binagärlik ministrligi tarapyndan neşir edilýän žurnal diňe bir hünärmenlere däl-de, sungat hem-de durmuş gurşawy hökmünde binagärlik bilen gyzyklanýan ähli adamlara niýetlenendir. Diňe bir pudaklaýyn täzelikleri, hünärmenleriň aýry-aýry ýagdaýlara we wakalara teswirlemeleri däl-de, olary durmuş-ykdysady we taryhy nukdaýnazardan açyp görkezmek žurnalyň umumy konsepsiýasyny düzýär. Biziň döwrümiziň binagärlik “ýyl ýazgysy” hem geljekde türkmen halkynyň gadymy binagärlik ýadygärlikleri ýaly Berkarar döwletimiziň bagtyýarlyk döwrüniň gazananlary barada ygtybarly söhbet eder.
Žurnalyň täze sany “Döwletimiziň baş maksady—halkymyzyň ýaşaýyş-durmuş derejesini has-da ýokarlandyrmak” atly baş temanyň esasynda düzülendir. Ähli amatlyklary bolan ýaşaýyş toplumlaryny, durmuş maksatly desgalary, häzirki zaman düzümleri öz içine alýan paýtagtymyzyň täze binalary hakyndaky makalalar toplumy şeýle at bilen açylýar. Kottej görnüşli ýaşaýyş jaý toplumlarynyň gurluşygy boýunça taslamalaryň durmuşa geçirilmegi, şeýle hem ýakynda açylan ýurdumyzda ilkinji Golf-klub Aşgabadyň keşbine täze aýdyň öwüşgin çaýdy, bu barada çap edilen makalalarda gürrüň berilýär.
Žurnalyň sahypalarynda Türkmenbaşy şäherinde Halkara deňiz menziliniň gurluşygy baradaky makalalar ýerleşdirilendir, bu menzil tutuş sebitiň iri logistika merkezine öwrüler, şeýle hem neşirde ýurdumyzda häzirki zaman şäherçeleriň gurluşygy barada makalalar çap edilýär.
Şähergurluşyk ulgamynda esasy türkmen hünärmenleriniň we bilermenleriniň makalalarynda “Binagärlik döredijiliginde plagiat meseleleri”, pudakda howpsuzlyk tehnikasynyň we zähmeti goramagyň berjaý edilişi, ony kadalaşdyrmagyň ugurlary, innowasiýa häsiýetli gurluşyk we timarlaýyş serişdelerini netijeli peýdalanmagyň aýratynlyklary ýaly möhüm temalar gozgalýar. Bu makalalar toplumynda şeýle hem ýurdumyzyň alymlarynyň ýapon kärdeşleri bilen bilelikde işläp taýýarlan seýsmiki töwekgelçilige baha bermek boýunça halkara taslama baradaky habarlar okyjylara hödürlenilýär.
Şäher ýa oba bolsun, islendik ýaşaýyş künjegini bitewi binagärlik, ykdysady we durmuş gurluşy hökmünde emele getirmek mümkindir, elektroenergetika ulgamy bolsa onuň “gan aýlanyş damarydyr”. Ilatyň barha ösýän isleglerini üpjün etmek babatynda elektroenergetikanyň ösüşine bagyşlanan makala žurnalyň täze sanyny jemleýär.
Hünärmenlik pikirleriniň we bahalarynyň, ylmy-wagyz çemeleşmeler, bezegleriň, eskizleriň hem-de çyzgylaryň çeperçilik derejesiniň şeýle sazlaşygy “Türkmenistanyň gurluşygy we binagärligi” žurnalynyň döredijilik toparyna mynasyp intellektual önümi döretmäge mümkinçilik berýär.
Ýöriteleşdirilen neşir konseptual pudaklaýyn maglumatlaryň gymmatly çeşmesi, ýurdumyzyň bazarynda ugurdaş kompaniýalaryň öz tekliplerini öňe sürmegi üçin meýdança, buýrujylara çözgütleri kabul etmekde ygtybarly kömekçi, inženerçilik taglymlarynyň, şeýle hem milli Liderimiz Gurbanguly Berdimuhamedowyň giň möçberli şähergurluşyk maksatnamasynyň taslamalarynyň durmuşa geçirilmeginiň beýan edilýän ýeri bolup hyzmat edýär.


text:
ABŞ-nyň Adalat departamenti 17-nji maýda Federal derňew býurosynyň (FBI) öňki müdiri Robert Muelleri Orsýetiň we prezident Donald Trampyň 2016-njy ýylyň kampaniýasynyň arasyndaky mümkin dildüwüşik boýunça derňewleriň ýörite prokurory edip belledi.
Kongressde demokratlar we respublikanlar tarapyndan makullanan bu hereket geçen ýylyň noýabr aýynda prezidentlik saýlawlarynda Donald Trampyň demokratlaryň dalaşgäri Hillary Klintondan üstün çykmagyna Orsýetiň täsir ýetiren bolmagynyň ähtimaldygy hakyndaky çaklamalar boýunça garaşsyz derňew geçirmek talabynyň güýçlenen wagtyna gabat geldi.
ABŞ-nyň baş prokurorynyň orunbasary Rod Rosenstein ýörite prokurory bellemek kararynyň “jenaýatçylygyň bolandygyna we jeza beriljeginiň kepil geçiljegine” ynanýandygy üçin däl-de, “ýörite prokuroryň amerikan halkynyň derňewleriň netijesine doly ynanmagy üçin zerurdygyny” beledi.
Ýörite prokurora öz islegi boýunça wekil saýlap, Adalat departamentine we Ak Tama habar bermegi ýa-da geňeşmegi talap edilmezden derňew geçirmäge ygtyýar berilýär.


text:
Şu gün, 7-nji iýunda Türkmenistanyň Ahal, Balkan, Mary we Lebap welaýatlarynda galla oragy başlandy.
Döwlet baştutanynyň geçen hepde beren ak patasyna laýyklykda, galla oragy ýurduň demirgazyk welaýatynda, Daşoguzda 14-nji iýunda başlanar.
Türkmenistan garaşsyzlygyň başky ýyllaryndan bäri ýurduň ilatyny öz sarp etjek uny, gallasy bilen üpjün etmek syýasatyny ýöredýär we hökümetiň daýhanlar üçin ähli şertleri döredýändigini, tehnika, dökün, tohum we suw kömegini wagly-wagtynda berýändigini aýdýar.
Prezident Berdimuhamedow döwletiň berýän kömekleri diýilýäni galla oragyna ak berende hem ýatlatdy we türkmen daýhanlarynyň ýurtda “azyk önümleriniň bolçulygyny döretmäge öz mynasyp goşantlaryny goşýandyklaryny” aýtdy.
Ýöne ol soňky iki ýylda käte progresiň ýokdugyny ykrar edýär we maý aýynyň içinde hem ýurduň agrar pudagynyň ýolbaşçylarynyň işinden örän nägile boldy we ýurduň, eksport etmek mümkinçilikleriniň bardygyna garamazdan, daşary ýurtlardan un satyn almaly bolýandygyny, daýhan hojalyklarynyň bolsa köpüsiniň zyýanyna işleýändigini boýun aldy.
Berdimuhamedowyň sözlerine görä, bu ýagdaýyň sebäbi daýhan hojalyklarynyň netijesiz işlemegi, olaryň öndürýän önümleriniň hiliniň pesligi bilen bagly.
Döwlet baştutany geçen ýyl geçiren göçme mejlislerinde hem ýurtdaky ekerançylyk ýerleriniň şorladylmagy, hasyllylygyň pesligi barada gürrüň edip, sowet döwründen gelýän oba hojalyk problemalarynyň saklanyp galýandygyny tassyklady we daýhanlaryň elini işden sowadýan hakyky sebäpleri, ýagny olaryň Azatlygyň habarçylaryna aýdýan zatlaryny agzaman, kemçilikleri gysga wagtda düzetmegi talap etdi.
Berdimuhamedowdan öň resmiler bu hili tankydy pikirleri ýa-da hakyky problemadan ünsi sowýan aýyplamalary öňki prezident S.Nyýazowdan eşitmeli bolýardylar.
Prezidentler S.Nyýazowdan we G.Berdimuhamedowdan tapawutlylykda synçylar, şol sanda Türkmenistanyň oba hojalyk ministriniň ozalky orunbasary Saparmyrat Yklymow hasylsyzlyk ýa netijesizlik meselesinde türkmen daýhanlaryny däl-de, eýsem sowetleriň kolhoz syýasatynyň başgarak görnüşde saklanyp galynmagyny günäkärleýär. Onuň pikiriçe, türkmen daýhanyna indi kärendeçi diýilse-de, onuň ne ýere, ne öndüren önümine, hiç zada ygtyýary ýok.
Azatlyk radiosy bilen söhbetdeş bolýan daýhanlar hem bu pikiri tassyklaýarlar we bir tarapdan suwa, tehnika, döküne ygtyýary bolan ýerli häkimiýetleriň korrupsiýasy, ikinji tarapdan döwlet satyn alyş nyrhlarynyň ýokarlandyrylmazlygy netijesinde, köplenç bergili çykýandyklaryny aýdýarlar.
Aýdylmagyna görä, daýhanlara 25 ýyllap erk-ygtyýar berilmezligi ýurduň içerki bazarlarynyň daşary ýurtlardan getirilýän azyk önümlerine garaşlylygyny artdyrýar we ýaşlaryň ata-babadan gelýän daýhançylykdan daşlaşyp, köpçülikleýin ýagdaýda şäherlere we daşary ýurtlara iş gözläp gitmegine getirýär.
Emma muňa garamazdan, türkmen mediasy ozal Nyýazowyň ‘oba syýasatyny’ öwen bolsa, indi Berdimuhamedowyň ‘oba syýasatyny’ wasp edýär we galla oragynyň başlanmazynyň öň ýanynda ýurda dünýä belli “СLAAS” nemes maşyn gurluşyk kompaniýasynyň “TУKAHO 430” kysymly galla orujy kombaýnlarynyň ilkinji tapgyrynyň getirilendigini habar berýär.
TDH-nyň habaryna görä, gala oragy mynasybetli dabara gatnaşýan ýaşulular täze kombaýnlary ak un sepip, ýüzärlik tütedip garşylapdyrlar we Türkmenistanyň gülläp ösmegini diläpdirler.


text:
22 Mart 2015 Pazar
Mähriban halkym! Eziz watandaşlar!
Sizi ýurdumyzda giňden bellenýän Milli bahar baýramy - Halkara Nowruz baýramy bilen tüýs ýürekden gutlaýaryn! Goý, halkymyzyň belent ruhuny, bitewüligini, gözel tebigatymyzyň ajaýyplygyny alamatlandyrýan, parahatçylygy, dostlugy, hoşniýetliligi we ynsanperwerligi dabaralandyrýan bu run ma baýram her bir öýe rysgal-döwlet, şatlyk, täze umytlary paýlasyn!
Tämizligi we gözelligi bagyş edýän halkara bahar baýramynyň döredijilik hyjuwy, joşgunly dabarasy pähim-parasada ýugrulan ýörelgelerimiziň, toý-baýramlarymyzyň gadyr-gymmatyny artdyrýar. Ata Watanymyzyň, mukaddes topragymyzyň, bagtyýar halkymyzyň şan-şöhratyny we mertebesini has-da belende göterýär. Al-elwan gülälekler bilen beslenen sahawatly türkmen topragynyň dag-düzleri, uç-gyraksyz sähralary Milli behar baýramynyň owadanlygyny we gözelligini has-da artdyrýar.
Müňýyllyklardan gözbaş alyp gaýdýan Nowruz baýramy adamzadyň umumy baýlygy, külli ynsanyýetiň medeni mirasydyr. Nowruz ençeme halklaryň, şol sanda umumyadamzat medeniýetiniň dürdäne gymmatlyklaryny döreden türkmen halkynyň hem ajaýyp däp-dessurlarynyň, özboluşly we gymmatly ýörelgeleriniň beýik baýramydyr. Gözelligiň hem-de joşgunly durmuşyň bu nurana baýramy biziň döwrümizde YUNESKQ-nyň Adamzadyň maddy däl medeni mirasynyň sanawyna girizildi we in uly baýramlaryň biri hökmünde Birleşen Milletler Guramasynyň Baş Assambleýasynyň ýörite Karamamasy esasynda halkara baýramy hökmünde ykrar edildi.
Berkarar döwletimiziň bagtyýarlyk döwründe ynsan kalbynyň tämizligini, döredijilik joşgunyny aňladýan Nowruz baýramyny bagtyýar we açyk göwünli halkymyz medeniýetiň, däp-dessurlaryň, ynsanperwerligiň we ýokary ahlaklylygyň sazlaşygyny özünde jemleýän Milli bahar baýramy hökmünde goňşy we doganlyk halklar bilen bilelikde, dürli naz-nygmatly, bereketli türkmen saçagy, milli oýunlary we aýdym-sazlary bilen dabaraly garşy alýar.
Häzirki döwürde halkymyzyň kalbynda we hakydasynda müdimi orun alan Milli bahar baýramy täze many-mazmun bilen baýlaşdyrylyp, özara düşünişmek, birek-birege hormat goýmak ýaly däplerimizi has-da dabaralandyrýar. Dürdäne hälk döredijiligimizde, rowaýatlarymyzda, aýdym-sazlarymyzda, amaly-haşam sungatymyzda nowruz pelsepesiniň öz hakyky beýanyny tapmagy halkymyzyň Nowruz baýramynyň mazmunyny asyrlaryň dowamynda baýlaşdyryp gelýändigine hem-de ajaýyp we özüne çekiji däp-dessurlarymyzy mynasyp do warn etdirýändigine şaýatlyk edýär. Gündogar halklarynyň, şol sanda türkmen halkynyň gije bilen gündiziň deňleşmegini we ekerançylyk işleriniň başlanmagyny alamatlandyrýan bu gadymy bahar baýramy Bitaraplyk we parahatçylyk ýylynda bütin adamzadyň bähbitlerine we aýdyň maksatlaryna hem-de halkara hyzmatdaşlygynyň geriminiň giňeldilmegine gönükdirilen asudalyk, hoşniýetlilik we dost-doganlyk ýörelgelerimizi rowaçlandyrýandygy üçin has-da ähmiýetlidir.
Eziz watandaşlar!
Baharyň buşlukçysy bolan Nowruz baýramynyň medeni gatnaşyklary ösdürmekde tutýan orny örän uludyr. Biz XXI asytda hem bay medeniýetimiz, milli ýörelgelerimiz bilen täze üstünliklere tarap ynamly öňe barýan ýolumyzda dünýäniň dürli halklary bilen medeni gatnaşyklaryň kämilleşmegine hyzmat eden Nowruz baýramynyň ajaýyp däp-dessurlaryny döwrebap öwüşginler bilen baýlaşdyrýarys.
Milli bahar baýramynyň giňden bellenýän günlerinde, esasan hem, oba hojalygynda örän jogapkärli we gyzgalaňly döwür başlanýar. Nowruz dine bir daýhanlarymyzy we maldarlarymyžy däl, eýsem Berkarar döwletimiziň bagtyýarlyk döwründe milli ykdysadyýetimiziň ähli pudaklarynda tutanýerli we döredijilikli zähmet çekýän watandaşlarymyzy belent sepgitlere, ýokary zähmet üstünliklerine ruhlandyrýar. Bu baýram nesillerimizi watansöýüjilik, ynsanperwerlik, zähmetsöýerlik ruhunda terbiýelemekde, şöhratly geçmişimize, ajaýyp şu günümize buýsanjy artdyrmakda, geljegimize beýik ynamy döretmekde uly ähmiýete eýedir.
Mähriban halkym! Gadyrly watandaşlar!
Sizi tebigatyň täzelenmegini, döredijilikli başlangyjy, bagtyýarlygy we abadançylygy alamatlandyrýan Milli bahar baýramy - Halkara Nowruz baýramy bilen ýene-de bir gezek tüýs ýürekden gutlaýaryn! Size berk jan saglyk, uzak ömür, maşgala abadançylygyny, asuda we bagtyýar durmuş arzuw edyärin!
Goý, baharyň joş urýan döwründe bellenýän bu baýram milletimiziň agzybirligini we jebisligini berkitmäge, halklaryň arasyndaky dost-doganlyk hem-de özara düşünişmek gatnaşyklaryny has-da pugtalandyrmaga ýardam bersin!
Türkmenistanyň Prezidenti
Gurbanguly Berdimuhamedow
Kaydol: Kayıt Yorumları (Atom)


text:
Dünýä belli “Apple” kompaniýasy öňümizdäki 5 ýylyň dowamynda ABŞ-nyň ykdysadyýetini goldamak hem-de täze iş orunlaryny döretmek maksady bilen, 350 milliard dollar möçberinde maýa goýum özleşdirmegi göz öňünde tutýar. Kompaniýa her ýyl 70 milliard dollar töweregi maýa goýum goýar.
Kompaniýa eýýäm ABŞ-da 2 müňden gowrak iş ornuny döretdi. Geljek ýyllarda bu görkezijini 20 müňe ýetirmek göz öňünde tutulýar. 1976-njy ýylda Stiw Jobs, Stiw Woznýak hem-de Ronald Ueýn tarapyndan döredilen “Apple” korporasiýasy dürli kompýuterleri, ses enjamlaryny, telefonlary, “akylly” sagatlary öndürýär we programma üpjünçiligini amala aşyrýar.
5 ýylda 350 milliardlyk maýa goýum
Dünýä belli “Apple” kompaniýasy öňümizdäki 5 ýylyň dowamynda ABŞ-nyň ykdysadyýetini goldamak hem-de täze iş orunlaryny döretmek maksady bilen, 350 milliard dollar möçberinde maýa goýum özleşdirmegi göz öňünde tutýar. Kompaniýa her ýyl 70 milliard dollar töweregi maýa goýum goýar.


text:
Hyzmatlar
“Metallokonstruksiýa” Toplumlaýyn tehniki merkezi hususy ykjam brigadalary bilen ýol, köpri, pyýada germewleri we kärhana tarapyndan öndürilýän beýleki metal konstruksiýalary gurnamagy we sökmegi amala aşyrýar. Brigadalaryň ýerine gitmegi we ýerleşmegi gysga wagtyň dowamynda amala aşyrylýar. “Metallokonstruksiýa” TTM-nyň brigadalarynyň işleýiş tizligi – çalşykda 800 pogon metre çenli germewler.
“Metallokonstruksiýa” TTM-nyň ykjam brigadalary «ORTECO» ВТР 1000 HD özi ýöreýän koprly gurluşlar bilen enjamlaşdyrylandyr.
Sargyt üçin telefonlar: +7 (8422) 407161
+7 (8422) 407172
e-mail: raphael@ktc.ru, simakov@ktc.ru


text:
TSOLTANOV resmi web sahypasyna hoş geldiňiz!
BIZ KIM
Biz internet we mobil programmalaryny türkmen dilinde döredip türkmen tehnologiýa dünýäsine goşant goşmak üçin işleýäris. Döretýän proýektlerimizde görnüşi ýaly maksadymyz, halkymyza tehnologiýany we internedi türkmen dilinde has giňişleýin ýetirmekdir.
Öz işlerimizden daşary:
- Web sahypalary islege görä taýýarlamak.
- Andriod programmalary islegä görä taýýarlamak.
- Ýokary derejede logo, cover ýasamak.
Maslahat berip bileris:
Aşakdakylar hakynda biz bilen habarlaşyp maglumat alyp bilersiňiz
- Täze web saýt açmak hakynda
- Domain we Hosting saýlamak hakynda
- Internet we Tehnologiýa degişli meseleler hakynda
Taýýar proýektlerimiz:
- http://alemgoshar.com Suratlar Älemi. Içinde dürli suratlary görüp bilersiňiz
- www.owrenmeli.biz Tehnologiýa bilen bir ädim öňde
- http://forum.tsoltanov.com Türkmen dilinde sorag jogap sahypasy
- aps.tsoltanov.com Android programmalary aňsatlyk şekilde ýüklemek we her bir programmanyň nähili işi ýerine ýetirýändigini görkezýändir.
- http://link.tsoltanov.com Uzyn web salgylary gysgaltmak we gysgaldan salgylaryňyzyň analizini görüp bilýärsiňiz
Android üçin taýýar programmalarymyz:
- Öwrenmeli APP owrenmeli.biz web sahypasyny programmasy.
- Älemgoşar APP Suratlar Älemi. Içinde dürli suratlary görüp bilersiňiz.
- Forum APP Forum sorag jogap sahypasynyň android programmasy.
Geljek günlerdäki proýektlerimiz:
- okamaly.biz Ýakynda ulanyşa giriziljek bu web sahypada orta, ýokary okuwlara we ylym-bilime degişli peýdaly maglumatlar we kitaplar bolar.
- ADS hyzmaty.
- tehno.tsoltanov.com Türkmen dilinde dünýä tehnologiýa habarlary
Habarlaşmak üçin aşakdaky düwmä basyp bilersiňiz
[button-blue url=”//tsoltanov.com/habarlasmak/” target=”_self” position=””]Habarlaşmak[/button-blue]


text:
Bijin (Maýmyn) ýyly.
Şu ýylda dogulan adamlar läliksiredilen ynymdar däl hem-de yrga. Bular mekir, akylly, oýlaptapyjy, kyn meseleleri-de aňsatjak çözmegi başarýarlar. Olarda özboluşlylyk bar, degişmeçi, şonuň üçinem adamlar gowy görýär. Şol bir wagtyň özünde-de bularda ikiýüzlülik hem-de aldawçylyk häsiýetleri agdyklyk edýär, olar bilen iş salyşanyňda ätiýaçlyrak bolsaň utulmarsyň.Maýmyn ýylynda dogulanlaryň märekesöýerliginiň we göwnaçyklygynyň aňyrsynda mydama bähbitli maksatlaryň bolmagy mümkin. Gülüm-ýalym edip olar ilden esasy niýetlerini gizleýärler. Özlerini beýlekilerden ýokary tutýarlar, artykmaç saýýarlar, ile göwni ýetmeýär, şöhratparaz. Bularyň başyny sokmajak, hem başarmajak işi az. Özlerem köp okaýarlar, bilimini artdyrmaga çalyşýarlar, bitirmesi kyn işleri çaltlyk bilen çözmegi başarýarlar. Köp zady bilýärler, töwerekde bolup geçýän wakalaryň köpüsinden habardar. Ýady örän güýçli, gören, eşden, okan zatlaryny derrew ýat tutup bilýär. Bularyň şeýle iş başarjaňlygy bilen bir hatarda, sähel kynçylyk hem başlan işini bitirmän taşlap gitmäge mejbur edip bilýär, ujypsyz kynçylyk hem «keýpine sogan dograýar». Köpüsi aýgytly hereket edip bilmeýär, gyssanan wagty nalajedeýinlik görkezýär. Ýöne olar örän sypjyk, kyn-kyn ýagdaýlardanam eýdip-beýdip baş alyp çykýarlar. Garaşsyzlygy gowy görýärler. Olaryň boýnuna keseden bir zat dakmak kyn, aýdybam ynandyryp bilmersiň, diňe öz pikirine görä hereket eder.Wezipeparaz, bu olaryň ganyna siňen diýseňem boljak. Emgenmän, hatda ýaramaz ýollar bilen hem wezipe aljak bolmaga çalyşýanlary bar. Kähalat olar uly at-abraýa eýe bolmagy hem başarýarlar, şeýle bolanda, ilatyň gözünden düşmezlik üçin olara azyrak geplemek gerek. Bütin durmuşynyň dowamynda pula zar bolmaýarlar. Söýgüde öz bagtyny kynlyk bilen tapýar.Ömrüniň birinji bölegi asuda, ikinji bölegi biynjalyk, üçünji bölegi parahat geçýär.Bijin ýylynda dogulanlara Luw hem-de Syçan ýylynda dogulanlar bilen maşgala bolmak maslahat berilýär. Ýylan ýa-da Doňuz ýyly bilen ýaşamak amatsyz. Bars ýylynda dogulanlar bilen bagtly bolmaz.Bijin ýyly: 1908, 1920, 1932, 1944, 1956, 1968, 1980, 1992, 2004-nji ýyllara gabat gelýär.
Towuk ýyly.
Bu ýylda dogulanlara mertlik, batyrlyk mahsus. Olar şeýle bir gaýduwsyz adamlar, hatda ömri howp astynda wagty hem gorkman ýylgyrjaklap bilýär. Bular pähimdar hem-de talantly adamlar. Zähmet çekmegi gowy görýär, öz işini söýýär. Söz berse, her näçe kyn hem bolsa sözünde tapyljak bolýar, eger-de başarmasalar muňa çyny bilen gynanýarlar. Göwnünde näme bar bolsa, çekinmän şony hem aýdýarlar, bu köp adamlara ýokmaýar we şonuň üçin olaryň arasynda düşünmezlikler ýüze çykýar, käbir adamlar bular bilen kemräk gatnaşyk edenini ters görmeýär. Bu gönümellik towuk ýylynda dogulanlaryň adamyň kän bir göwnüni görüp durmaýanlygyndan habar berýär. Özem bular rehimsiz adamlar. Şu häsiýetleri olara sypaýyçylyk talap edýän işlerde işlemäge mümkinçilik bermeýär. Bular köneçil, täzäni hatda özüne bähbitli-de bolsa kynlyk bilen kabul edýär. Köplenç özüni mamla hasaplaýar we ederini bilýär. Şonuň üçinem olar ynamly hereket edýär. Gowy geýinmegi, töweregindäkileriň özüne gözi gider ýaly derejede giýinmegi halaýarlar. Diňe geýimini däl, adamlar köplenç olaryň pähimine-de haýran galýarlar. Şeýle pursatda olaryň çakdanaşa öwünjeňligi az-kem abraýyny gaçyrýar, gözden düşürýär. Käwagt başarmajak işinem wada berýärler. Olar bilen ýakyndan iş salyşanyňda daş görnüşine aldanandygyňa göz ýetirýärsiň. Bularda ýaltaçylygam ýok däl. Emma bulara gowy işlemese, zähmet çekmese aňsat zat ýok, puly-da kynlyk bilen tapýarlar. Eger-de yzygiderli zähmet çekseler, baý dyrmuşda ýaşamaklary mümkin. Ýöne olar sähel arkaýynçylyga ýol berseler, ýaltalyk etseler, ýygnanjalaryny-da tiz ýitirerler. Söýgi meselesinde ýagdaýlary öwerlik bolmaýar, öz halaýanynyň göwnüne ýetmek üçin azap çekmeli bolýar.Ömrüniň dowamy birsydyrgyn bolmaýar, bir görseň-ä başlan işi paşyp barýar barýar, bir görsňem şowsuzlyga uçraýar. Garyplygam görýär, baýlyga-da ýetýär. Garran çaglary bagtly durmuşda ýaşaýar.Towuk ýylynda dogulanlar Sygyr, Ýylan ýa-da Luw ýylynda dogulanlar bilen bagtly durmuşda ýaşar. Syçan, Towuk, It ýylynda dogulanlar bilen guran maşgalasy amatsyzdyr. Goýun ýylyndakylar bilen bagtly ýaşaýşy bolmaz.Towuk ýyly: 1909, 1921, 1933, 1945, 1957, 1969, 1981,1993, 2005-nji ýyllara gabat gelýär.
It ýyly.
Bu ýylda dogulan adamlara iň oňat häsiýetler mahsusdyr. Bular wepaly, ak ýürek, syr saklamagy başarýan ynamdar adamlardyr. Galyberse-de wäşiligem bar, maýdaçyllyk edenoklar. Ýöne şeýle bir kesir welin aýdyp diýer ýaly däl. Kesgin hem-de ýakymsyz bir sözi morta aýdyp goýbermegi hiç zatça görenoklar. Ýerli-ýerliksiz iňňerdemäge, ýok ýerden kemçilik agtarmaga ýykgyn edýärler. Adalat ugrunda şulardan oňat göreşiçi ýokdur. Her bir adalatsyzlyk olarda gahar-gazap döredýär, şonuň soňuna çykdym diýýänçäler bulara köşeşme ýok. Hakykatyň hatyrasyna, horluk çekeniň bähbidine elinden gelen işi edýär. Bu adamlaryň il içinde hormaty uly. Bir gowy tarapy olar hiç wagt samsyk hereketleriň tarapyny tutmaýarlar we goldamaýarlar. It ýylynda dogulanlar filosof, nesihatçy, durmuşa özüçe düşünýär, pula kän ýykgyn etmeýär. Bu adamlar özdiýenli, durnukly we çaksyz kesir. Duýgy babatynda olary daşyndan görüp, biparh hasaplaýarlar, ýöne bu juda beýle däl. Olara ähli gowy duýgular mahsus.Bular ýeter-ýetmez ýa-da baý durmuşda ýaşasyn tapawudy ýok, elmydama pähim-paýhasly hereket edýärler. Bolelinçilik bolmasa hem oňuşyberýärler. Bardy-geldi şeýle bolaýanda-da elpe-şelpelige ýüz urmaýarlar. Pul gerek bolsa, gereginçe tapmagy başarýarlar. Adatça bu adamlaryň örän oňat ýolbaşçylar we jemgyýetçilik işgäri çykýar. Bularda ýolbaşçylyk etmek ukyby aýratyn ösendir. Iň esasy, her işde işleseler-de olar örän arassa saklanmagy başarýarlar. Dil meselesinde, elbetde, dilewarlygy bar, ýönekeý düşündirýär, ýöne pikirini doly açyp bilmeýär. Özleriniňem juda ýiti akyly bar, hiç kim olar ýaly üns berip diňlemäni başarmaýar. Bularyň söýgüsi hem arassa we hakyky, emma durmuşynda söýgi hossasy biynjalyk edýär. Bu-da olaryň mydama galdawlyk edýänliginden we durnuksyzlygyndandyr. Durmuşynyň bütin dowamynda başdangeçirmeler we adalat ugrundaky göreşler doly bolar. Ömri durnuksyzlyk ýagdaýynda geçer. Ýylky, Bars ýa-da Towşan ýylynda dogulanlar bilen bagtly maşgala bolmagy mümkin. Sygyr ýa-da Towuk ýylynda dogulanlar bilen durmuş gurmagy amatsyz. Luw ýa-da goýun müçeliler bilen goşulyşmasa gowy. It ýyly: 1910, 1922, 1934, 1946, 1958, 1970, 1982,1994, 2006-njy ýyllara gabat gelýär.
Doňuz ýyly.
Rowaýat etmeklerine görä, Doňuz ýylynda dogulanlaryň ömürboýy päklikde ýaşamaklary gerek, hapalyk bular üçin hatarlydyr. Maksada okgunlylygyň çägi ýok, bu babatda hiç kim bulara bäs gelip bilmeýär. Bularyň dosty az, emma dostlaryny örän gadyrly tutýar. Olar üçin özüni oda-suwa urmaga taýýar. Häsiýetinde edermenlik ýaly oňat aýratynlyk bar. Olara syryňy arkaýyn ynanmak bolar. Hiç haçan adam satmaz ýa-da aldajak bolmaz. Her bir işe ak ýürek, jany-teni bilen ýapyşýar. Diňe hakykat ýoly bilen gidýär. Mert hem-de päk adamlar. Şol bir wagtyň özünde-de, örän ynanjaň, sada hem-de bçäredirler. Olaryň aňsat göwnüne degýärler. Esasan parahat häsiýetli, arasynda «gepçileri-de» bolýar. Köp geplemeýärler, ýöne çakdanaşa bilesigeliji, köp okaýarlar, bar zatdan habarly. Emma bilimini düýpli barlap görseň, onuň juda doly däldigine göz ýetirýärsiň. Pul babatynda aýdylanda, olar hiç wagt pulsyz galanoklar. Olarda elmydama gowy işem, pulam bolýar. Munuň üçin agyr zähmetem sarp etmeýärler. Ynanjaň bolandyklary üçin köplenç aldawa düşmekleri mümkin we işleriniň bulaşybermegi ahmal. Şonuň üçin habardarrak bolmaklary gerek. Eger-de olara ýokary derejelere ýetmek üçin kömek edýän bolsalar, ony inkär etmesinler, peýdalansynlar, sebäbi bu olara bähbit getirer.Oýun oýnamaga ökde, ýöne oýnuň keýpini bilmeýärler. Ýalan sözlemeýärler, sözlänlerinde hem kyn ýagdaýda, özüni goramak üçin şeýdýärler. Daşyndan seretseň ýönekeý görnüşi bardyr. Olarda erkiň we gujuryň zordugyny birbada duýmarsyň. Her zat barada karara geljek bolsalar «boljak», «bolmajagy» gowy ölçerip görýärler, olaryň uzak wagtlap oýlanyşýandygyny görenler, näme etmelidigini bilmeýändir öýdýärler. Emma bu beýle däl. Etmeli işini juda gowy bilýärler, ýöne ýalňyşmazlyga çalyşýarlar, şeýdibem käwagt pursady elinden berýärler. Doňuz ýyly doglan aýallar sylagy we kijijik şagalaňlary gowy görýärler. Olar gowy hojalykçy we mährem enelerdir.Doňuz ýyly dogulanlaryň durmuşynyň birinji we ikinji böleginde her hili kynçylyklar bolýar. Ýöne başyna nähili kyn gün düşse-de çekinjeňlik zerarly hiç kimden kömek soramaýar. Ömrüniň üçünji böleginde asuda ýaşaýar.Doňuz ýylynda dogulanlar Towşan we Goýun ýylynda dogulanlar bilen durmuş gursa gowy. Bijin ýylynda dogulanlar bilen durmuşy amatsyz bolar. Ýylan ýyly dogulanlar bilen durmuşy oňa bagtsyzlyk getirer.Doňuz ýyly: 1911, 1923, 1935, 1947, 1959, 1971, 1983,1995, 2007-nji ýyllara gabat gelýär.
Syçan ýyly.
Yryma görä, syçan ýylynda dogulan adam, başgalaryň nazaryndan sowarak görünmägeçalyşýar, ol elmydama maýda-çüýde zatlara gumra bolup gezmegi gowy görýär. Daşyndan görseň ol hytyrjem, sussypes we pes päl, emma ilki görende parahat, arkaýyn adam diýdirýände bolsa, olarda içki joşgun möwç urýan bolmaly. Bu ýylda dogulan adamlaryň daş keşbi-de özüne çekiji bolýar. Bu adamlar özüni tutup bilýär. Başyna iş düşende çekip bilýär, gam-teşwişi içine ýuwudýar.Syçan ýylynda dogulanlary gowy tanamak üçin onyň bilen köpüräk söhbetdeş bolmaly. Şonda olaryň ilki bada galjaňlyk, biynjalyklyk, hatda gaharjaňlyk ýaly häsiýetlerden daşda däldigini görersiňiz.Adatça bu adamlar zor bilimli däl, emma, dili arassa, sylaşykly, özlerem bir iş başlasalar, ahyryna çenli ýetirmän goýmaýarlar. Olar tygşytly, puluny özüne sarp etmegi gowy görýär, özüni zatdan gysmaýar, başgalara karz pul bermegi halamaýar. Baýlygy köpüräk toplamaga çalyşýar. Käbir adamlara örän gysgançlyk mahsus, ýöne hemmesi beýle däl, kähalat zerurlyk ýüze çyksa ýa-da göwnese, olar zady, puly gaýgyrman hem harçlaberýärler. Emma bu ýagdaý syçan ýylda dogulanlarda ýygy-ýygydan bolubermeýär. Eger-de bu adamlar birini söýse, gadryny bilmäni başarýar.Köpçüligi halaýarlar, esasanam aýallar gybat etmäni gowy görýärler, bularyň arasyndan ölemen gybatçylaram döreýär. Hakyky dostlary az bolsa-da, gowy gatnaşykdaky tanyş-bilişleri köp. Goňşulary bilen oňşukly.Aýallary arassaçylygy gowy görýär, ýöne käbir edýän işleriniň manysy az. Bu ýylda dogulanlar köplenç adamlara däl-de, özüne bil baglaýarlar, köp kişä ynanmaýarlar, hyşy-wyşy gürrüňlere az ähmiýet berýärler, öz gününi özleri dolajak bolmaga ýykgyn edýärler. Şol bir wagtyň özünde-de her bir zatdan bähbit agtarýarlar, azajyk hem bolsa peýda görüp galmaga ymtylýarlar. Özüniň mylakatlylygyndan başardygyndan peýdalanýarlar, kähalat öte geçýänleri hem bolýar.Bu adamlar özüni çäklendirmän ýaşamak isleýärler, köplenjem başarýarlar. Emma olary gelejek az-kem gorkuzýar, şonuň üçin ertirini-de ýatdan çykaraýanoklar, başarsa ikiniň birini ertire-de goýaslary gelýär. Garran çagynda hor bolmazlyk üçin artan-süýşenini aýawly tutup, ýygnap goýmaga çalyşýarlar. Esasan, bulara göwnündäki etmek başardýar. Göwnüne almasynlar, öz ýagdaýlaryny bilip goýsalar gowy, syçan ýylynda dogulanlaryň özi az zähmet çekip, kişiniň hasabyna ýaşaslary gelýär. Kişiniň güýjünden başardygyndan peýdalanýarlar.Syçan ýylynda dogulanlaryň ömrüniň birinji bölegi asyda geçýär, ikinji ýarymynda şowsuz başlan işi ýa-da başa barmadyk söýgüsi zerarly pent görmekleri mümkin. Garran çagy olaryň durmuşy ýene-de asudalaşýar. Bu adamlaryň ukyplary barada şu aşakdakylary aýtmak bolar. Ilki bilen-ä bular çeper döredijilige ukyply,aýallaryň dokan haly-palasy, basan keçesi, nagyş işleri beýlekileriňkiden tapawutlanýar. Çaga çüwdülemäge ökde, käbir-ä çagany sallançaga salyp hüwdi aýdyp, arzuw edip oturmany gowy görýär. Erkekleri töwella ökde bolýar. Erkeklerem, aýallaram zat ýygnap goýmaga ýykgyn edýärler. Olaryň goş saklaýan ýerinde haçan görseň gerekmejek zatlaram üýşip ýatýar.Syçan ýylynda dogulanlaryň Maýmyn, Luw, Sygyr ýylynda dogulanlar bilen durmuş gurmagy makul. Bularyň häsiýeti köplenç biri-birine laýyk gelýär, hatda biri-biriniň ýetmeziniň üstüni-de doldurýar.It, Doňuz, Ýylan ýylynda dogulanlara Syçan ýylynda dogulan bilen nikalaşmak nämakulyrak görülýär.Syçan ýyly: 1912, 1924, 1936, 1948, 1960, 1972, 1984, 1996-njy ýyllara gabat gelýär.
Sygyr ýyly.
Bu эylda dogulan adamlar öabyr-takatly we az gepli bolэar. Özlerem ynama makul haöaplanэar, daş görnьşi öalykatly, özьneçekiji. Kähalat birden gahary joşup, gyzmaklyk hem ediberэärler, şol wagt olar bilen kejeleşmeöeň эeňeniň, iň gowuöy şeэle puröatlarda köşeşdirmägeöynanyşmaly. Öebäbi bu adamlaryň gahar-gazabynyň çägi эok. Belki-de bu olaryň, eöaöan, gaharyny эuwudyp gezэändigi we içinde hyn berip berçigip эatandygy ьçin bolöa gerek.Daş görnьşinden öeretöeň, эönekeэ hem öada görьnэän bu adamlaryň örän эiti akyly, keögir pähimi bar, olar pikir öwьrmäge, çalt netije çykarmaga ökde. Az gepli bolöwalar-da, gьrrьňe gyzyşyp gitöeler эakymly gьrrьňçi. Göwreöi daэaw, durmuşyň şatyöyny çekmäge tap berip bilэärler. Kynçylyklary böwöip geçmegi halaэarlar, bu эagdaэ olaryhaö ruhlandyrэar, garşyöyna çykylmagyny halamaэarlar. Özьniň mamladyklaryny anyk duээan halaty, olara garşylyk görkezen özьň bolmz, öebäbi ardyrja эeňileröiň. bu adamlaryň ynamyny öyndyrmak kyn, bir ynanyp eňen ugrundan dänderjek bolöaň uly görgьdir, täzeligi ornaşdyrjak bolöa aňyröyna göz эetirmän işe başlamaэar, özdiэenli, öňden gelэän эörelgä, ynama berk uээarlar. Ööwda-öatyg, alyş-çalyş, telekiçilik- bulardan daşda. Alyp-öatarlyk işine baş goşöa, tozdugy biläэ. Her bir zat bu gьnde-ertirde zerur bolmaöa, başga işlerini taşlap oňa эapyşmaэar.Öygyr эylynda dogulan adamlara köplenç töweregindäkiler doly we dogry dьşьnmeэärler. Olaryň her bir zady aэlap-ölçerip edэändigi ьçin, käbir adamlara bu haöam geň görьnэär. Öebäbi durmuşdaky ähli zadyň oэlap aňyröyna эetip bolmaэanlygy ьçin töwekgelçilik edilэär. Bularda töwekgelçilik haöapdan öoňa durэar. Maşgalaöyny gowy görэärler. Çagalaryny ööээär. Эöne öэьnde aэdany edilmeöe, gowy görenok, çagalaryny urup-эenjiberэär, zähmetkeş, jepakeşdikleri ьçin maşgalaöynyň gьn-gьzerany kadaly bolэar. Bu adamlaryň tapawutly taraplarynyň biri-de- örän çalt karara gelmegi başarэarlar, şu эagdaэ olara köplenç ьötьnlik getirэär. Ööэgini ikinji derejeli zat haöaplaэarlar. Öz gezeginde bu эagdaэ olaryň maşgala gatnaşyklarynda kynçylyklar döredэär. Muňa garamazdan örän duэgur, wepaly hem-de eşreti halaэan adamlar.Erkekleri erkinlikde işleэän işleri gowy görэär. Aэallary öэdeçi. Öэьni abadan etmek ьçin alada baryny edэär. Эaşlygy aöuda, parahat geçэär, orta эaşda durmuşynda kynçylyklar döremegi mьmkin. Şonda onuň öň özьniň gowy gören adamlaryň ööэgьöinden, hormatyndan mahrum bolmagy mьmkin. Garrylyk çagy oňat, parahat durmuşy bolar.Öygyr эylynda dogulanlara özьne эan-эoldaş öaэlap tutmak kynyrak. Öyçan эa-da Towuk эylynda dogulanlar bilen nikalaşöa makul haöaplanэar. It, galyberöe-de Goэun эylynda dogulanlar bilen durmuş gurmakçy bolöa, göwnemakul haöaplananok.Öygyr эyly : 1913, 1925, 1937, 1949, 1961, 1973,1985, 1997-nji эyllara gabat gelэär.
Bars ýyly.
Bars ýyly dogulan adamlar duýgur, ganygyzma, tertipsiziräk bolýar. Olar özünden ulular ýa-da ýolbaşçylar bilen köp gapma-garşylyga gidýärler. Bu ýagdaýa garamazdan hormatlanýarlar, sylanýarlar. Möhüm karara gelmeli wagty ýaýdanyp pursaty elden berýän halatlary az bolmaýar. Pikiri dar bolany üçin, aňsat beýlekileriň gepine ynanmaýar. Köplenç jedelleşmegi gowy görýär. Özüniň nämakuldygyny bilip dursa-da, aňsat aýdan sözünden dänmeýär. Bu-da olaryň uly kemçiliginiň biridir, özem şu ýagdaý durmuşlarynda käbir aňsat bitiräýjek işlerini-de kynlaşdyrýar. Häsiýeti boýun egmezek, aýdanyny etdirmegi, diýenini gögertmegi halaýar, ýöne köplenç nädogry kärara gelýärler, dogru çözgüt tapaýanlarynda hem bu olara kynlyk bilen başardýar. Hiç kim bu adamlaryň ýüzüne hakykaty aýtmaga milt edip bilmeýär, sebäbi ondan gaýtawul aljagyň ikuçsyz. Eger-de olaryň aýdany bilen oýlap-ölçermän iş tutsaň gumansyz utularsyň.Bars ýylynda dogulanlar çaksyz töwekgel. Töwekgelçilik bularyň ganlaryna siňen. Şonuň üçin köplenç oýlanyşyksyz iş edip, soňundan ökünýärler. Bular pähim-paýhas bilen iş tutanda, bimöçber bähbit görýärler. Eger-de akylly maslahata eýerseler, şondan diňe peýda tapýarlar. Azajyk zadam bähbit bilýärler, ýöne köp girdeji getirjek uly işler üçin gaýgyrman pul sarp edip bilýärler. Köplenç «Özüm bilýän» diýip, kişiniň gepine gulak asman zyýan çekýärler. Maksadyna ýetmek üçin, hiç zatdan gaýtmaýarlar, olary kanunam, tertip-düzgünem aňsat saklap bilmeýär.Iň gynandyrýan ýerem, olar baryp-baryp aýgytly netijä gelmeli, çürt-kesik karara gelinmeli halatda ýaýdanmaga başlaýarlar, şeýdip hem pursady elinden berýärler. Bu adamlardan ökde harby ýolbaşçylar bolup biler, yers ýola düşseler ýeser ýagy, howply jenaýatkär bolmaklary mümkin. Sebäbi bularda soňuny saýmaz töwekgelçilik bar. Örän duýgur adamlar, söýgüsi güýçli, şol boluşlaryna-da söýgüde öz bagtyny seýrek tapýarlar. Ýaşlygy örän parahat geçýär, orta ýaşyna ýetenlerinde welin, durmuşy gaýnap-joşýar, az biynjalyk bolmaýarlar. Garrylyga ýetensoň welin olara örän arkaýyn durmuş garaşýar.Rowaýata hem-de ýoň bolan yrymlara görä, bars ýylynda dogulanlaryň zady ogurlykdan, ýangyndan, kast edilmekden amanmyş, şeýle-de bolsa olar zadyna göz-gulak bolmagy unutmasynlar.Bars ýylynda dogulanlar Ýylky ýa-da Luw ýylynda dogulanlar bilen durmuş gursa göwnejaýdyr. Emma Sygyr, Ýylan ýa-da Maýmyn ýylynda dogulanlar bilen durmuş gursa, gününiň kyn bolmagy mümkin.Bars ýyly : 1914, 1926, 1938, 1950, 1962, 1974,1986, 1998-nji ýyllara gabat gelýär.
Towşan ýyly.
Bu ýylda dogulanlar örän özboluşly, ukyply, hem-de gedemiräk adamlardyr. Olar salykatly, ak göwün we hoşgylaw. Her bir zada oňat düşünýär, hemmeler oňa haýran galýar hem-de ynanýar. Gowy gepleşmegi başarýarlar, özüni we töweregindäkileri hormatlamagy başarýar. Ýöne olarda bir ýetmezçilik bar, ol hem ýüzleklik häsiýetlidir. Mundan-da daşgary gybat etmäni gowy görýärler, özem gybat edip oturandyr welin, töweregindäkiler munuň şeýledigini duýmazlaram. Köpçüligi ýagşy görýär, ony-da köpçülik halaýar. Olaryň aňsat gaharyny getirjek gumanyň ýok, mydama arkaýyn we parahat. Köňülleri ejiz, sähel zada ýüregi ýukalyk edýär, onsoňam başgalaryň başyna düşen iş üçin doňbagyrlyk etse-de, özüne gezek gelende örän ýüregi ejiz. Sähel zat üçin ýarym-ýaş bolup aglap, tiz wagtdan hem köşeşýär. Özlerem juda köneçil, parahat durmuşyny bozjak, biynjalyk etjek bolsa, täze zady ornaşdyrmaga garşy bolýarlar. Durmuşda bölelinlige, arkaýynlyga höwes edýärler. Ilki «Ýedi ölçäp, bir kesýänlerden», herki zadyň «boljak», «bolmajakdygyna» ölçerip görmän işe başlamaýarlar. Örän işjeň adamlar, akýürekli zähmet çekýärler, tertip-düzgüni, kada-kanuny berk berjaý edýärler. Pula gezek gelende elleri düşümli, işine ezber. Bähbit görjek bolsaň, almak-goýmak, söwda işlerini şolara tabşyraýmaly. Ökde töwellaçy we araçy bolup bilýärler, dawany çözmäge gabyl, hyzmat etmegi başarýarlar. Bu ýylda doglanlar mylakatly, söýen, halan adamlarynyň göwnüni tapmagy başarýar, dostlary üçin öýünden-ilinden geçmäge taýýar.Resmiligi aňyrýany bilen başarsa-da, bilimi juda zor däl. Duýgur, nirede näme bähbit bardygyny ýüregi bilen syzýan ýaly bilýär. Durmuşy ähli döwürlerde parahat geçer. Birden bir garaşylmadyk, adatdan daşary ýagdaý ýüze çykaýmasa durmuşy özakymyna birsydyrgyn gider.Durmuş gurmak üçin olar Goýun, Doňuz ýa-da It ýylynda dogulanlar bilen nikalaşsa göwnemakul. Luw ýylynda dogulanlar bilen goşulyşmak amatsyz. Syçan ýa-da Towuk ýylynda dogulanlar bilen durmuş gursa, bagtly bolmaz.Bars ýyly : 1915, 1927, 1939, 1951, 1963, 1975,1987, 1999-njy ýyllara gabat gelýär.
Luw ýyly.
Luw ýylynda dogulan adamlaryň jany örän sagat bolýar, olar gujur-gaýratly, sapýürek, ikiýüzlülik etmeýär, geçirimli. Bu adamlar ynanjaň we dogryçyl, sähel zada biynjalyk bolup aladalanýarlar. Elmydama kämillige ymtylýarlar, şonuň üçin özüne hem-de töwerrgindäkilere talap ediji. Köp zat isleýärler, şol derejede hem ilata paýlaýarlar. Akgöwünli, batyrgaý, oňat duýgudaş, olara ynanyp iş tutsaň ökünmersiň. Göwnaçyk, adat boluşy ýaly olaryň aýdýan pikiri esasly bolýar. Olary hemme hormatlaýar, başga adamlara täsiri güýçli.Bu ýylda dogulan adamlar gaharjaň, diline näme gelse aýdyp goýberiberýär. Soňundan aýtmaly gepi öňünden aýdýarlar. Ýöne her näme diýselerem berýän maslahatlaryna gulak asmak bähbitli. Sebäbi adama ýamanlyklary ýok.Luw ýylynda dogulanlar ukyply, sypaýy, özüne erk etmegi başarýan adamlar. Olar bütin ömrüne horluk ýüzüni görmän ýaşar, köp işleri ýetirmäge ýetişerler. Haýsy hünäre baş goşsa başarmady diýdirjek gumany ýok. Bular ömrüni beýik işlere bagyş etseler, hökman uly üstünlige eýe bolarlar. Bardy-geldi olar ýaramaz ýola düşäýseler hem köp zady başarar. Ýöne ykballarynyň nähili boljagyny aýtmak kyn. Olary elmydama söýýärler, emma özi welin seýrek söýer. Bular hiç wagt söýgi ezýetini çekmez, başgalaryň welin, olaryň yşkynda derdi-azara galmagy mümkin.Luw ýylynda dogulan aýallar, söýülýän hem arzaly bolar. Bular ýaşka seýrek durmuşa çykarlar, köplenç giç nikalaşýarlar, käbiri hatda öz durmuşa çykmaly möwrütini geçirip goýberýär, bütin ömrüne durmuşa çykmaýanlary-da bolýar. Bu ýagdaý olar üçin kynçylyk döretmeýär, ýekelikde-de özüni oňat duýýarlar. Pul karz almagy, uzak-uzak söz sözlemegi halamaýarlar. Mylaýym hem hoşgylaw, özüni pida etmäge taýyn. Käbiriniň häsiýeti örän agyr, köplenç olar töwerekde bolup geçýän zatlardan kanagatlanmaýarlar. Dyrmuşda köp kynçylyklara duş gelýär.Öz ýakynlaryndan köp zat isleýänligi üçin ömrüniň birinji bölegi kyn geçýär. Orta ýaşda ýagşy-ýamany deňeçerräk bolýar. Garran çagy parahat ýaşaýar. Luw ýylynda dogulan erkekler bagtly adam hasaplanýar. Olaryň Syçan, Ýylan, Bijin ýa-da Towuk ýyllarynda dogulanlar bilen guran durmuşy bagtly bolmagy wada berýär. Sygyr ýa-da Luw ýyly dogulanlar bilen durmuş gursa amatsyz bolar. It ýylynda dogulanlar bilen ýaşamaly bolsa, bagtsyz bolar.Luw ýyly : 1904, 1916, 1928, 1940, 1952, 1964, 1976,1988, 2000-nji ýyllara gabat gelýär.


text:
Habarlar 3 fewral 2017
Jemgyýet
Balkan welaýatynda durmuş özgertmeleri strategiýasy üstünlikli durmuşa geçirilýär
Alysdaky bu obada eýýäm söwda merkezi we bazar açyldy, bu bolsa ýerli ilatyň harytlar we hyzmatlar bilen üpjüniligini has-da artdyrmaga mümkinçilik berdi. Indi döwrebap, iň täze enjamlar bilen üpjün edilen lukmançylyk edarasy-da olaryň hyzmatynda.
Sport
Oýlanşykly taktika, ünsüňi bir ýere jemlemek we ýeňşe hyjuw—şaşka ussatlary Durdyýewlere üstünlik getirýär
Içi şaşkaly arzyly gutujyk maşgalada apalanyp saklanyýar, ol atadan ogla geçýär. Olaryň çagalary-da Hojadurdy we Gülnabat Durdyýewleriň ýoluny dowam etdiler.
2017 Выборы Президента Туркменистана
Teswirlemeler
2017-nji ýylyň ýanwary: döwlet Baştutanymyzyň daşary syýasy başlangyçlarynyň ugry bilen
Bu wakalaryň ählisi döwlet Baştutanymyzyň alyp barýan işleriniň gerimini hem-de ähmiýetini açyp görkezýär. Şol işler bolsa ýurdumyzyň ykdysady, serişdeler kuwwatyny hem-de zähmetsöýer halkymyzyň mümkinçiliklerini has doly açyp görkezmäge we olardan netijeli peýdalanmaga gönükdirilendir.
2017 Выборы Президента Туркменистана
Mary şäherinde Süleýmannepes Nurnepesowyň saýlawçylar bilen duşuşygy geçirildi
Duşuşyga gatnaşyjylar – ýerli häkimiýet edaralarynyň ýolbaşçylary, hormatly ýaşulular, jemgyýetçilik guramalarynyň, zähmet toparlarynyň, köpçülikleýin habar beriş serişdeleriniň wekilleri teklipçi topar tarapyndan hödürlenen S.Nurnepesowyň terjimehaly bilen tanyşdyryldy. Dalaşgäriň ynanylan adamy ony abraýly, iş başarjaň, ýurdumyzyň we halkymyzyň bähbitlerine wepaly ýolbaşçy hökmünde häsiýetlendirdi.
2017 Выборы Президента Туркменистана
Durdygylyç Orazow Lebap welaýatynyň saýlawçylarynyň sowallaryna jogap berdi
Duşuşyk Türkmenabatda, Seýitnazar Seýdi adyndaky döwlet drama teatrynda welaýatyň häkimiýet edaralarynyň ýolbaşçylarynyň, zähmet toparlarynyň, jemgyýetçilik guramalarynyň, köpçülikleýin habar beriş serişdeleriniň wekilleriniň, il sylagly ýaşulularyň we ýaşlaryň gatnaşmagynda geçirildi.


text:
Owganystanyň iň ýakasy gaýyşly uruş serkerdeleriniň biri “Talybany” hökümet güýçleri bilen söweşi goýmaga hem-de parahatçylyk gepleşiklerine goşulmaga çagyrdy.
"Men sizi parahatçylyk kerwenine goşulmaga hem-de manysyz we mukaddes däl urşy bes etmäge çagyrýaryn” diýip, ozalky premýer-ministr Gulbeddin Hikmatýar 29-njy aprelde Lagman welaýatynda, owgan syýasatçylarynyň we öz tarapdarlarynyň ýygnanyşygynda eden çykyşynda aýtdy.
"Men azat, buýsançly, garaşsyz we yslam Owganystanyny isleýärin” diýip, Hekmatýar iki onýyllyga golaý wagtda ilkinji gezek jemgyýetçilige çykanda aýtdy.
Prezident Aşraf Ganiniň 29-njy aprelde çap eden beýanatynda aýdylmagyna görä, Hikmatýar bilen ylalaşyk "owganlaryň dawa-jenjeli gepleşik arkaly çözmek ukybynyň bardygyny görkezýär”.
“Hezb-e Yslamy” syýasy partiýasyny esaslandyryjy we onuň häzirki ýolbaşçysy Hikmetýar sentýabrda owgan hökümeti bilen parahatçylyk ylalaşygyna gol çekdi.